Haur Hezkuntzarako Jarduerak: 2011\nBideo ona da, motibagarria eta dibertigarria. Aproposa txikiekin lehen zenbakiak birpasatzelo.\nURTE BERRI ON ! ! !\nEta egun zoragarria pasatzeko hemen dugu joko berri bat. Umeek zenbakiak janzten primeran pasatuko dute.\nEtiketak gabonak , jokoak\nJirafa hozbera (webquest)\nWebquest honetako xedea artilea nondik datorren jakitea da.\nLortzeko jarduera desberdinak egin behar dira, dauden baliabideak erabiliz.\nEtiketak ingurune fisiko eta soziala , webquest\nGaur Inozente eguna da. Ez dut hemen kontatuko zer gertatu zen gure era hasi zenean, guztion memorian egongo da eta, baina istorioa kuriosoa da eta, nire ustez, umeek jakin beharko dute.\nDibertitzeko eguna denez, telebistetan, etxeetan, egunkarietan, irratietan eta edozein lekutan bromatxo bat aurkituko dugu. Adibide gisa uzten dizuet esteka, sakatu irudian sartzeko.\nUmeei eguna goxoagoa egiteko inozentadei buruzko "Fanboy y Chum chum"en bideoa jarri dut.\nArrainontzi izugarri hau erraza da egiteko, gainera ez du urik, ezta arrainik ere.\nKartoizko kaxoi batekin eta irudimen pixka batekin, zoragarri geratuko zaigu.\nEzin dira sinpleago izan web orri honetan aurkituko ditugun eskulanak. Aurrera!!\nEtiketak eskulanak , ingelesa , plastika\nUme berezientzako jokoak HOPTOYS\nOrri honetan denetatik aurkituko dituzue: karetak, txartela-jokoak, zoriontzeko txartelak...\n"Aula de infantil" blogaren egileak, Carmenek, aspaldian orri hau aurkitu zuen, baina japanierraz zegoen eta, benetan, niretzat behintzat zaila zen ulertzea. Horregatik ingelesez bilatu eta aurkitu dut.\nHemen duzue ikerketaren emaitza.\nEtiketak eskulanak , ingelesa\nNire lagunak, Pilarrek, Cuaderno de colores, eta bere lagunak, Juan Carlosek, La lengua de las mariposas ipuin polit hau eskaintzen digute.\nDisfrutatu, zoragarria delako.\nEtiketak gabonak , ipuinak\nMesedez Itziar, laguntza! (BERBATIK)\nOrain dela egun batzuetatik gauza arraro bat gertatzen ari zait, Berbatik blogean sartzea ezinezkoa egiten zait.\nBloga Itziarrek egin du, baina ez bere profilatik, ez googletik, ez jarraitzaile lekutik, ez inondik sartzen naiz ikusteko sarrerak, ez nagoela inbitatuta esaten dit agertzen den pantailak.\nItziar, mesedez, esaidazu zer gertatzen den, ea konpontzen dugun egoera.\nGainera azalaratzen dituen sarrerak ikusten ditudanez, irrika bizia sortzen zait.\nPlease, darling, erantzun.\nEgilea: Blanca B 5 iruzkinak\nNEGU BERRI BAT\nAISIALDI ZORIONTSUA ! ! !\nJokoak LA GUARDERÍA\nWeb orri honetan kontatu, Zanahoriorekin dibertitu eta animali bakoitzaren hankak bilatu ahal ditugu.\nGabonetan ere farre\nGabonak familiarrak eta alaiak dira, baina dibertigarriak eta desberdinak ere izan daitezke. Bideo hauek adibide sinpleak dira. Dena den, umeek ikuspuntu anitz daudela ikusi behar dute, horrela ikasten da. Orain da momentua antzemateko, zergatik ez?\nEtiketak bideoak , gabonak\nZenbakiak oso era dibertigarriz ikasi nahi? Eta letrak, koloreak eta formak?\nBaietz esaten badugu hemen daukagu ataririk aproposena. Gainera joko asko ditu.\nEtiketak ataria , jokoak\nDoraren marrazkiak NICKJR\nDora umeei gustatzen zaie. Zergatik gabonetako marrazkiak ez inprimatzea?\nDohan beste orri hau . Gabonetako eskulanak eta marrazki gehiago aurkituko dituzue.\nEtiketak bankua , eskulanak , fitxak , gabonak , ingelesa\nBeldurrak PEP LLUIS LLADO\nThe Monstrejo Pep Lluis Lladok egindako metraje laburreko filma da. Beldurra? zer da?\nZuen gustokoa izango da, seguro.\nThe Monstrejo de Pep Lluis Llado\nAurkituko ditugu: bideoak, jarduerak, programazioak, marrazkiak eta jokoak.\nBenetan web orri borobila da.\nEtiketak bideoak , dokumentazioa , gabonak , jokoak\nJARRATZAILE GUZTIEI GABON ZORIONTSUAK IZATEA OPA NAHI DIZUET !!!(Zigilu hau bereziki zuentzat egin dut, nahi baduzue eraman dezakezue.)\nMila esker hurbil egoteagatik.\nBesarkada handi bat eta musu mila!!!\nEgilea: Blanca B 9 iruzkinak\nGabonetako olerki sinple hau guztiok disfrutatzeko jar dezakegu arbela digitalean. Gero joko bat dator.\nIngelesez dago, baina erraz ulertzen da.\nEtiketak arbela digitala , gabonak , ingelesa , ipuinak , jokoak\nTxertatzeko egutegia HELPKIDZLEARN\nIdees magistrals blogeko sarrera batean Gabonetako egutegi hau nola txertatzen den azaltzen digute. Ekarpena Àngelsena da. Egunero joko desberdin bat aterako zaigu.\nIrudi bankua CLKER\nErabiltzaileek irudiak, bai bectorial formatoan, bai png formatoan, partekatu dituzten web orria da.\nMarrazki politak behar baditugu fitxak prestatzeko, gela apaintzeko, jaietako kartelak egiteko, dominak, sariak eta mila gauza gehiago izateko. Hau da gure gunea.\nKoloreztatzeko mila laminak aurki ditzakegu web honetan. Marrazkiak zuzenean inprima daitezke.\nOrria ingelesez dago, baina erraz ulertzen da.\nPuzzle magikoak JIGSAW PLANET\nBegira zer leku hain harrigarri aurkitu dudan!!\nOrri honetan puzzle milaka aurkituko ditugu, baina interesgarriena gure gustoko marrazkiarekin egin dezakegula da.\nKurtso hasieran beste ikaskideen aurpegiak ikasteko balio du, baita hiztegi berezia ikasteko ere.\nFACIL programa XTEC\nEvak, oso kolabaratzaile onak, FACIL (Factoria de Actividades Combinadas de Informática i Lengua o Lopopedia) programaren berri eman dit. Programa honekin: gurutzegramak, dominoak, memoryak, lotoak, oka jokoa, KLIK jarduerak... egin daitezke. Horretarako nahi ditugun hitzak sartzen dira eta programak berak jarduerak egiten ditu, nahiz letra larriz, nahiz letra xehez, testua bakarrik edo testu irudirekin...\nHizkuntzak dira: català, aranés, galego, euskara, française, español eta quetxua.\nMila esker, Eva, zure kolaborazioagatik.\nGabonetako eskulanak KROKOTAK\nWeb orri hau ezaguna da. Apaingarriak, pinuak, txartelak, koroak... izango dira aurkituko dituzuen gauzak.\nErrusieraz dago, baina google traductor edo orrian bertan dagoen translate erabiliz erraz ulertuko da.\nGabonetako egutegia TITIRIS\nTitiris flash egindako web dibertigarria da. Ipuin klasikoko pertsonaiak agertzen dira esparru honetan eta ulertzeko era oso berezia da.\nIrudian Gabonetako egutegia daukagu. Egunero kuadrotxo bat gehiago irekiko da eta joko berria agertuko zaigu.\nBerehala TITIRIS web orri buruz asko hitz egingo da. Aurre begirada egiteko hemen dugu sailaren atal bat.\nArbela digitalean jartzean arrakasta handia izango dugu.\nEtiketak arbela digitala , ataria , gabonak , jokoak\nLotura hauen artean, nire lagunaren bloga dago, hau da Brujitaren bloga: brujita de lux.


Gune honek bi cookie erabiltzen ditu:\nFuntsezko cookie-a saioarena da, normalean MoodleSession izena duena. Zure nabigatzailean cookie hau onartu behar duzu gunean nabigatzean jarraitasuna eman eta zure saioa mantendu dadin. Plataformatik irtetean edo nabigatzailea ixtean cookie-a deuseztatzen da (zure nabigatzailean eta zerbitzarian).\nBeste cookie-a zure erraztasunerako da, normalean MOODLEID edo antzeko izena duena. Nabigatzailean duzun erabiltzaile-izena baino ez du gogoratzen. Honek esan nahi du berriz gunean sartzen zarenean zure erabiltzaile-izena automatikoki beteko dela sarbide-orriko eremu horretan. Ez dago arazorik cookie hau baztertzean - hori eginez gero sartzen zaren bakoitzean zure erabiltzaile-izena sartu besterik ez duzu egin beharko.


Liztor asiarraren habia bat baino gehiago kendu dituzte egun hauetan suhiltzaileek - Oñati - Goiena.eus\nLiztor asiarraren habia bat baino gehiago kendu dituzte egun hauetan suhiltzaileek\nOihana Elortza 2016-11-22 11:41\nSuhiltzaileak habia kentzen atzo arratsaldean Ugarkalde auzoan\nHostoak jausi ahala zuhaitzak biluzten ari dira eta begien bistan gelditu dira liztor asiarraren habiak. Dei asko jaso dituzte udaltzaingoan. Atzo arratsaldean, esaterako, Ugarkalde auzotik kendu zuten habia bat suhiltzaileek eta gaur beste bi Garagaltza auzotik; hirugarrena ezin izan dute kendu altuegi zegoelako.\nHerritarren deia jasotakoan, habia non dagoen ikusi eta Mankomunitatearekin jartzen dira harremanetan. Mankomunitateak badu langile bat pozoi botatzen duena horrelako habietara. Baina habia hori altuegi baldin badago edo inguruan etxebizitzak edo ikastetxeak baldin badaude, suhiltzaileei egiten diete dei.\nAtzo arratsaldean Ugarkalde auzoan izan ziren Zubillagako suhiltzaileak eta gaur goizean Garagaltza auzoan. Bi kendu dituzte auzo horretan eta hirugarrena ezin izan dute kendu altuegi zegoelako. Horrelakoetan basozainari pasatzen diote abisua. Normalean zaku baten sartzen dituzte habiak suhiltzaileek, eta gero erre.\nHorrelako habia bat ikusiz gero, udaltzaingora deitzea gomendatzen da. Telefonoa da: 943 08 10 00


Azaroaren 17an egingo du Aizkardik argazki rally-a - Amasa-villabona - Tolosaldeko ataria\nAzaroaren 17an egingo du Aizkardik argazki rally-a\nTolosaldeko Ataria 2019-10-29 11:10\n2016ko edizioan aurkeztutako argazkietako bat\nAizkardi mendi elkarteak 9 kilometroko luzera duen eta 4 ordutan egin beharko den mendi ibilbidean zehar atera beharko dira argazkiak. Aizkardiko aretotik abiatuko dira, azaroaren 17an, 09:00etan.\nIzen ematea doakoa izango da eta egunean bertan egin beharko da irteera puntuan. Argazki onenaren saria eramaten duenak 150 euro eramango ditu, 100 euro bigarrenak eta 75 euro hirugarrenak. Haurren kategorian, 12 urtetik beherakoek ateratako bi argazki onenen egileentzat mendi-materiala oparituko dute. Publikoak hautaturiko argazki onenari sari bat emango zaio, eta bi lagunentzako afaria izango da opari Iturrigoxo jatetxean.\nAurkeztutako argazki guztiak azaroaren 25etik 29ra Gurea zinema aretoko sarreran erakutsiko dira, Aizkardik antolatutako XXXVI. Mendi Astearen barruan.


Alkatetzara iritsiz gero, aurreneko 100 egunetan hartuko dituen neurri zehatzak aurkeztu ditu EAJk — Berbia\nAlkatetzara iritsiz gero, aurreneko 100 egunetan hartuko dituen neurri zehatzak aurkeztu ditu EAJk\nKale-auzoen konponketa, argiteria hobetu, hondakinen kudeaketan aldaketa eta merkataritza suspertzea dira jeltzaleen lehentasunak\nAlkatetza eskuratzen badu, agintaldiko lehen ehun egunetan hartuko dituen neurrien aurrerapena egin zuen atzo Ainhoa Galdos jeltzaleen alkategaiak komunikabideen aurrean. Oñati herri atseginagoa bihurtzeko asmoz, irisgarritasunaren aldeko hainbat neurri hartuko dituztela aurreratu zuen: kale-auzoak konpondu eta argiteria hobetu, besteak beste.\nHondakinen bilketa sistema birplanteatzea da EAJren asmoa, landa-auzoetan emaitza onak ematen ari den edukiontzi bidezko sistema herri osora hedatuz. Landa auzoak herri gunera hurbiltzeko, Herribusaren ibilbidea zabaldu asmo da, Larraña, Murgia, Lezesarri edota Uribarrira iritsi dadin. Horretarako azterketa egitea agindu zuen alkategai jeltzaleak atzoko prentsaurrekoan.\nHerritarren bizi kalitatea hobetzeko helburuz, mendekotasun maila txikia duten pertsonentzako Eguneko Zentroa irekitzea eta egongo zentroan plaza gehiago sortzea eskatuko da. Tokiko merkataritza suspertzeko plan estrategikoa lehenbailehen abiatzeko asmoa ere aipatu zuten hautetsi jeltzaleak, gobernu karguetara iritsiz gero lehen 100 egunetan hartuko dituzten neurriak zehazterakoan. Oñatin herri bizia eta kale biziak nahi dituztela azpimarratu zuen Ainhoa Galdosek. Kirolak eta kultura arloetan hartuko lituzketen lehentasunezko hainbat neurri ere aurreratu ziren atzoko agerraldian.\nBaina, agintaldi berrian, udalaren finantza egoera estua kontutan hartu beharko dela eta hori kudeatzeko arduraz jokatu beharko dela azpimarratu zuen Ainhoa Galdosek. EH Bilduk EAJk utzi zion udal saneatua konprometitu duela esan zuen Galdosek eta Kiroldegiko proiektuarekin udala lotuta utzi dutela. Ondorioz, legealdi berrian udal gobernuak estuago jokatu beharko duela adierazi zuen alkategai jeltzaleak.


Albisteak – 3 orrialdea – Lanartea\nBeste gune bat sormenerako\n2021-06-11 2021-11-09 Lanartea\nKultura-sormenari bideratutako gune berria zabaldu berri dute Hendaian: Borderline Fabrika. Publiko zabalaren eta sortzaileen arteko topagune euskaldun parte hartzailea izatea du xede.\n“Dantzaren industria” oximoron bat da\n“Dantzari baino, dantzaren sektore profesionalari bideratu nahi dizkio laguntzak Jaurlaritzak, eta dantzaren sektore profesionala egituratu eta indartu nahian, “dantzaren industria” izendatzen hasita dago azken aldian. Baina dantzaren industriarik existitzen da? Ez al da oximoron bat?”\n330.000 euro irakurzaletasuna sustatzeko\n2021-06-01 2021-11-09 Lanartea\nEusko Jaurlaritzaren Kultura eta Hizkuntza Politika Sailak diru kopuru hori bideratuko du, irakurzaletasuna eta Euskadiko Irakurketa Publikoko Sareko liburutegietako zerbitzuen erabilera sustatzeko.\nRuper Ordorika: “Azken urteetan galdun ditugu egitasmo aski interesgarriak euskaldun kantarientzat”\n2021-05-12 2021-11-09 Lanartea\nAiaraldeako Ekintzen Faktoriaren irekiera ekitaldian parte hartu du Ruper Ordorika kantariak. Halako egitasmoen garrantziaz, pandemia giroaz eta bere ibilbideaz mintzatu da\nArauak nola moldatu artisten eta kultur langileen lanera, duina izan dadin.\n2021-04-25 2021-11-09 Lanartea\nEspainian Artistaren Estatutua eratzeko txostena abiapuntu hartuta, kultur langileen jarduna modu egokiagoan arautuko luketen neurrien inguruan idatzi du Peru Iparragirre idazle eta kazetariak\nGutxi batzuen aringarri\n2021-04-06 2021-11-09 Lanartea\nEusko Jaurlaritzak deialdi bat egin zuen iaz, kulturgileei diru laguntzak emateko asmoz, eta haserrea piztu zuen, baldintzengatik eta banaketa irizpideengatik, batez ere. Azkenean, aurreikusitako diru sailaren zati txiki bat baino ez da banatu.\nMusikarien baldintzak hobetzeko aukera baliatzen\n2021-03-14 2021-11-09 Lanartea\nMusikarien prekaritatea ez da berria, baina covidarekin bere gordintasun osoan ikusi da. Horrek itxaropena ematen dio Musikari elkarteari.\n“Segurtasun juridikorik gabe gaude sortzaileok, linbo batean”\n2021-02-12 2021-11-09 Lanartea\nMarta C. Dehesa abokatu da, baina ezohikoa, kultur arloko aholkularitzan espezializaturik ari baita lanean. Aldi berean, ilustratzaile eta argazkilari ere bada. Kultur langiletzat dauka bere burua eta, eskubideak eskas edota ezezagunak zaizkion kulturaren langile profesionalaren aldeko borroka bizi du\nETBko euskarazko bikoizketa, hilda\n2021-02-10 2021-11-09 Lanartea\nEHBE Euskal Herriko Bikoizleen Elkarteak uko egin dio Mixer enpresan ETBrako lan guztiak egiteari, gaztelaniazko lan bat salbu. 2018. urtetik dira greban Bieuse Bikoiztaile Euskaldunen Elkartekoak. Euskarazko bikoizketa salbatzeko premiazko neurriak eskatu dituzte,\n«Aurreko albisteak 1 2 3 4 Hurrengo albisteak»\n‘Izurdeen aurreko bizitza’


PAG 3/73 - TOTAL 871 Jabetzak\nOrubea - Las Palmas de Gran Canaria (Pedro Hidalgo) , 84m2.\nAparkalekua - Barcelona (Sant Andreu de Palomar) , Eraikitako azalera 22m2.\nBaserri-lurra - Tegueste (El Palomar) , 9932m2.\ngarajea - Las Palmas de Gran Canaria (Santa Catalina) , Eraikitako azalera 10m2, 500 Itsasora distantzia.\ngarajea - Las Palmas de Gran Canaria (Centro) , Eraikitako azalera 13m2, 200 Itsasora distantzia.\nAparkalekua - Las Palmas de Gran Canaria , Eraikitako azalera 15m2, 100 Itsasora distantzia.\nHiri-lurra - La Guancha (Zona Centro) , Eraikitako azalera 2293m2, 2293m2.


Gurdi Bidea Leitzara iritsi da . diariovasco.com\nGurdi Bidea Leitzara iritsi da\nGaur goizean Andoainera abiatuko dira Plazaola trenaren bidea jarraituz\n15 septiembre 201600:17\nJendetza bildu zen atzo eguerdian Leitzako plazan Gurdi bidea egiten ari diren lagunei ongi etorri emateko. Txistulariek, trikitilariek eta herritarrez lagundurik sartu ziren idiak eta behiak plazaraino Erasote auzotik. Aurretik, Lekunberriko estaziotik aterata Plazaola natur bidetik barna heldu ziren giro ezin hobean, Burgos eta Pasaia lotzen ditu idiek tiratutako gurdiak, Albaolara bikea eta alkitrana garraiatuz iritsi ziren Leitzara. Eguna bertan eman eta gero, Andoainera abiatuko dira Plazaola trenaren bidea jarraituz.


Logotipoa ondo aplikatzearen garrantzia | Escuela Vasca Retail\nBadugu logotipoa. Eta orain zer? Aplikatzea tokatzen da. Dendako errotuluan, gure webgunean, packagingean, merchandisingean eta sare sozialetan joango da. Baina behar bezala aplikatu behar da.\nRetailen ohikoa da gaizki aplikatutako logoa aurkitzea. Akats hori hasieratik egin daiteke, edo markaren rebranding edo restyling bat egitean.\nMarka grafikoa euskarrietan aplikatzerakoan, oso garrantzitsua da koherentzia izatea. Kolore korporatiboak, tipografia eta hura osatzen duten elementuen arteko proportzioak errespetatu behar ditu. Xehetasun horiek Identitate korporatiboaren eskuliburu batean azaltzen dira.\nEskuliburuarekin, lantzen dugun diseinu-estudioak logotipoaren bertsio desberdinak eman behar dizkigu, euskarri desberdinetara egokitu dadin:\nKarratua sare sozialetarako\nHorizontala web eta errotulurako\nLogoak, kolorez gain, beltzez ere egon behar du, behar baitugu, adibidez, merchandisingean serigrafiatzeko.\nEta formatuei dagokienez, honako hauek behar ditugu:\n.PNG (hondo gardenarekin)\nHori guztia hornitzaileei logotipoaren original on bat errazteko eta marka ez desitxuratzeko da.\nNegozioa hasten badugu\nOndo egiteko aukera bat da. Marka agerikoenean eta garrantzitsuenean lehenesten du eta ezartzen hasten da. Denda fisikoa baduzu, errotulua. Online merkataritzarako, webgunea. Eta, jakina, sare sozialak.\nPixkanaka, marka gainerako euskarriei aplikatuko diezu. Konstantea izan behar da. Merkatari batzuk aspertu egiten dira eta koloreak edo tipografiak aldatzen hasten dira. Begira diezaiegun handiei. Kokakola gorria da, gorri berekoa garaiaren hasieratik. Aldaketak egiten ditugunean, oso neurtuak izan behar dute eta zentzu batekin. Koherenteak eta kontsekuenteak bagara, markan nabaritzen da. Gure bezeroei bidaltzen dizkiegun mezuetan ordena, garbitasuna eta argitasuna transmititzen ditugu.\nLogoa aldatu badugu\nRestyling edo rebranding bat egin digute. Logo berria leku guztietan aplikatua izatea gustatuko litzaiguke. Horrek kostu handia izaten du, eta pixkanaka-pixkanaka egin daiteke.\nBegira diezaiogun berriro handiei. BBK-k ere, Kutxabank izatera pasa zenean, ez zuen egun batetik bestera egin. Bi markak elkarrekin bizi diren etapa bat dago.\nDiseinatzaile gisa egin dudan ibilbidean, kasu batzuetan merkataritza hainbat markatatik pasatu da eta ez du bat ere askatu. Aldatzea gehien kostatzen dena, gehien ikusten dena izaten da, errotulua.\nEgokiena, prozesua amaitzeko plan bat egitea da. Gainera, urtean zure markari eskainiko diozun gastua ere planifikatu dezakezu, hura aplikatzea erabilgarriena non den ikusiz.\n2 de Ekaina de 2022\n26 de Maiatza de 2022\nErakusleihoa. Funtzioak eta helburuak Retail aldakor batean\n22 de Azaroa de 2021


Martin-Etxebeste anai-arrebek oraindik badute finalera iristeko aukera | El Diario Vasco\nOiartzunMartin-Etxebeste anai-arrebek oraindik badute finalera iristeko aukera\nMartin-Etxebeste anai-arrebek oraindik badute finalera iristeko aukera\nBASTEROBERRI OIARTZUN. Martes, 14 noviembre 2017, 00:22\nEuskal Herriko Bertsolari Txapelketako finalerdietako lehen itzuliko azken bertso saioa atzo izan zen Durangon. Jon eta Alaia Martin Etxebeste, Bastidako eta Irungo finalerdietako saioetan aritu ziren, hurrenez hurren. Baina, atzo Durangoko saioaren ondoren, lehen itzulia bukatuta, azken puntuaketen berri izatearekin batera jakin zen zien bertsolari pasa ziren bigarren itzulira.\nAmurrion, Donibane Lohizunen eta Iruñean izango dira finalaurrekoak datozen hiru asteburuetan: azaroaren 19an, 26an eta abenduaren 2an, hain zuzen. Jon Martin Etxebeste Amurrion arituko da igande honetan. Alaia Martin Etxebeste, berriz, Iruñean abenduaren 2an. Oraindik, finalera iristeko aukera eta esperan-tza dute biek ala biek.\nGirizia mendi taldeak otsaileko plana proposatu du\nPilotako euskal selekzioa Oiartzunen entrenatzen Labore Oarson, eskualdeko artisauen produktuak gabonei begira


Legezko oharra - HodeiCloud\nHodeiCloudi Buruz Gehiago\nACELERA PYME programa\nInformazioaren Gizartearen eta Merkataritza Elektronikoaren Zerbitzuei buruzko uztailaren 11ko 34/2002 Legearen (LSSICE) 10. artikulua betetzeko, hona hemen enpresaren identifikazio-datuak:\nSozietatearen izena: HODEICLOUD S.L., (aurrerantzean, HODEICLOUD).\nHelbidea: AVDA. BIZKAIKO LABE GARAIAK, 33, 48901, BARAKALDO, BIZKAIA.\nTelefonoa: (+34) 946 94 99 51\nDomeinuaren izena: https://hodeicloud.com\nBaimen administratiboa: Merkatuaren eta Lehiaren Batzorde Nazionalaren baimena komunikazio elektronikoen zerbitzuak emateko.\nBizkaiko Merkataritza Erregistroan inskribatutako entitatea.\nWEB ORRIAREN HELBURUA\nHODEICLOUDekin lotutako zerbitzu eta/edo produktuen salmenta. Legezko ohar honek (“Legezko oharra” aurrerantzean) https://hodeicloud.com webgunearen erabilera arautzen du.\nOro har, HODEICLOUDen eta web gune honetan dauden zerbitzu telematikoen erabiltzaileen arteko harremanak Espainiako legeriaren eta jurisdikzioaren mende daude.\nERABILTZAILEEN ERABILERA ETA SARBIDEA\nErabiltzaileari jakinarazten zaio, eta onartzen du, webgune honetan sartzeak ez duela esan nahi, inola ere, HODEICLOUDekin edo haren ordezkaritzekin harreman komertziala hasi denik.\nWeb orrien edukiaren, diseinu grafikoaren eta kodeen jabetza intelektualaren eskubideak HODEICLOUDen titulartasunekoak dira, eta, beraz, debekatuta dago horiek erreproduzitzea, banatzea, publikoki komunikatzea, eraldatzea edo web orrien edukiekin egin daitekeen beste edozein jarduera, ezta iturriak aipatuta ere, HODEICLOUDek idatziz baimendu ezean.\nWEBGUNEAREN EDUKIA ETA ESTEKAK (ESTEKAK)\nHODEICLOUDek bere webguneetako informazioa eguneratu, aldatu edo ezabatzeko eskubidea du, eta erabiltzaile batzuei informazio hori eskuratzeko aukera mugatu edo ukatu ere egin diezaieke.\nHODEICLOUDek ez du bere gain hartzen HODEICLOUDen edozein webgunetatik “link-en” edo esteken bidez sar daitekeen hirugarrenen web orrietako informazioarekiko erantzukizunik.\nHODEICLOUDen webguneetan “link-ak” edo estekak egoteak helburu informatiboa baino ez du, eta inola ere ez dakar horiei buruzko iradokizun, gonbidapen edo gomendiorik.


'Bilbao, mierda, rock&roll' bilduma, Bilboko Garage aretoko soinua\nHemen zaude -> Berriak / Bilbao Mierda Rockamproll Bilduma Garage Aretoari Omenaldia\n'Bilbao, mierda, rock&roll' bilduma: Garage aretoari omenaldia\nZuzenean grabatutako 17 kantu biltzen ditu, tartean Kortatu, Decibelios, Zer Bizio?, Cicatriz, Vulpess, Distorsion, Zarama, R.I.P, Radikal HC, Baldin bada, Primitivos, M.C.D edota Vomitorenak\nMCD taldearen kantutik hartu dute bildumarako izenburua.\nBilbao, mierda, rock&roll diskoa Vomitopunkrock izeneko diskoetxe berriak atera du (Valentziako bikote bat da). Hirugarren erreferentzia dute LP hau. Bildumaren soinu kalitatea ona da. Garage aretoan grabatutako zuzeneko abestiak dira, mahaitik. Egileek diotenez, aretoari omenaldia egin nahi izan diote bilduma honekin.\nBilduman agertzen diren 17 kantuak 80ko hamarkadaren erdi aldera grabatu ziren zuzenean Bilboko El Garage aretoan. Esan bezala, kalitatea nahiko onargarria dute eta diskoa koadernotxo batez lagunduta dator.\nV.A. Bilbao, Mierda, R&R by vomitopunkrock records\nGotzon Hermosilla kazetariari galdetu diogu eta hauxe kontatu digu: "Antza denez, Garageko soinua eramaten zuen tipoak, Rafabillyk (Bilboko historiko bat) kontzertu guztiak grabatzen zituen. Abestirik onenak aukeratu, eta zinta bat pasatu zion Decibelioseko Maneli duela urte pila. Orain, zinta hori agertu da, eta hortik egin dute diskoa. Badirudi kantu guztiak ez dituztela sartu eta badagoela aukera beste bolumen bat ateratzeko".\nSOCIAL DISTORTION ahate itsusiaren parabolaArtikuluak\nCRYPT RECORDS rock and roll zantarraArtikuluak\nH RECORDS garai onak berpiztu guranArtikuluak\nSex, Love and RockKritikak\nThe night before the day the earth stood stillKritikak\nCAPTAIN NEMO, Nautilusa itsaso zikinetanElkarrizketak\nCAPTAIN NEMO urpekari azkarrenaElkarrizketak\nThe Urinals / Dangerhouse RecordsArtikuluak\n"Euskodemos" bilduma, 'back from the grave' euskal eraraBerriak\nToni Metralla y Los AntibalasKritikak


Munduko Liburutegi Digitala sortzea\nUNESCOk eta Amerikako Estatu Batuetako Kongresuko Liburutegiak batu egingo dituzte indarrak Munduko Liburutegi Digitala sortzeko. Hala adostu zuten bi erakundeek Parisen, UNESCOren egoitzan, 2007ko urriaren 17an sinatutako hitzarmenean.\nMundu osoko liburutegi eta kultura-erakundeetatik datozen material bitxi eta ezohikoak digitalizatu ahal izatea ahalbidetuko du liburutegi hau sortzeak. Gero, doan zabalduko dira eduki horiek guztiak Internet bidez. Material horien artean izango dira mapak, eskuizkribuak, liburuak, musika-partiturak, soinu-grabazioak, filmak, grabatuak eta argazkiak.\nHainbat arrazoi daude Munduko Liburutegi Digitala sortzeko ekimena abiatzeko: herrien eta kulturen arteko elkar-ulertzea bultzatzea, interneteko kultura edukien kalitatea eta aniztasuna handitzea eta hezkuntzan laguntzea. Proiektuaren helbururik nagusienetako bat da garatze bidean dauden herrietan liburutegietako artxibo-materialak digitalizatzeko baliabideak sortzea, modu horretan herrialde eta eskualde guztiek Munduko Liburutegi Digital horretan parte hartzeko aukera izan dezaten, eta bertan ordezkaturik egon daitezen.\nMunduko Liburutegi Digitala Nazio Batuetako sei hizkuntza ofizialetan ariko da lanean (arabieraz, txineraz, gaztelaniaz, frantsesez, ingelesez eta errusieraz) baita portugesez ere. Tokiaren, dataren, gaiaren eta erakunde parte-hartzailearen arabera bilatzeko eta nabigatzeko sistema izango du.\n"Liburutegiek berebiziko garrantzia dute denok informazioa eskueran izan dezagun bermatzeko eta jakintzaren gizarteak eraikitzeko bide horretan", azpimarratu zuen Koichiro Matsuurak, UNESCOko Zuzendari Nagusiak..\nUNESCOk, aurrez, Munduaren Memoria Programarekin abiatutako lanari jarraipena ematen dio egitasmo honek. Ondare dokumentala babestea da arestian aipatutako programa horren helburua. Munduko hizkuntzen, herrien eta kulturen aniztasuna islatzen duten heinean, ondare hori munduaren eta bere memoriaren egiazko ispilua baita. Baina memoria hori ahula eta hauskorra da, egunero-egunero desagertzen direlako behin betiko haren puska ordezkaezinak. Hain zuzen, horretarako sortu du UNESCOk Munduaren Memoria Programa: mundu osoko liburutegietako eta artxiboetako funtsak gordetzeko eta haien zabalpen unibertsala bermatzeko.\n1800. urtean sortua, Amerikako Estatu Batuetako kultura arloko erakunde federal antzinakoena da Kongresuko Liburutegia. Munduko liburutegi handiena ere bada: 450 hizkuntza desberdinetako 143 milioitik gora liburu eta dokumentu gordetzen dira bertan. s.


Barakaldok 122.500 eurora arte handitu hiriko kultur elkarteei laguntzeko du partida - albisteak Barakaldok 122.500 eurora arte handitu hiriko kultur elkarteei laguntzeko du partida - albisteak\nInicio Euskal Herria Barakaldok 122.500 eurora arte handitu hiriko kultur elkarteei laguntzeko du partida\nBarakaldok 122.500 eurora arte handitu hiriko kultur elkarteei laguntzeko du partida\nNahiz eta administrazio tramiteak geldirik egon Covid19aren krisiaren ondorioz, Barakaldoko Udalak aurrera jarraitzen du urtero garatzen dituen neurrietan, normaltasunera iristen denean berehala martxan jarri ahal izateko. Horixe gertatzen da hiriko kultur elkarteei laguntzak emateko deialdiarekin. Barakaldoko Udalak onartu du deialdi hori, 122.500 euroko zenbatekoarekin, hiriko kultur bizitza bultzatzeko.\nOrgano eskudunari bidaliko zaio deialdia, argitara dezan eta eskaera-epea ireki dezan egungo osasun-krisiari lotutako tramiteei lehentasuna emateko, alarma egoerak iraun duen bitartean geldiarazita egon diren administrazio-epeak aktibatu ondoren. Dena dugu prest une horretarako; bitartean, laguntzak eskuratu nahi dituzten elkarteek laguntza-eskaerei erantsi beharreko dokumentazioa prestatzen has daitezke, dena prest izateko eskaerak egiteko epea zabaltzen denerako”, adierazi du Kultura, Hezkuntza, Euskara eta Gazteria Arloko zinegotzi Nerea Canterok.\nAurton, 11.250 euro hazi da aurrekontua, aurreko deialdikoarekin alderatuta, hiriko kultur ehunari laguntzeko. “Oso egoera latzean gaude orain, baita sektorea ere, eta, horregatik, partida horri eustea erabaki dugu, aurreikusitako aurrekontu-igoerarekin; izan ere, elkarteek alarma egoaren osteko bizimodu berrira egokitu beharko dute eta”, ziurtatu du zinegotziak.\nUrteko kultur egitasmo edo jarduerak burutu dituzten toki-erakunde guztiek eskura ditzakete laguntzak, bai eta noizbehinkako edo aparteko ekimenak egin dituztenek ere. Lehenengo kategoria horretakoen artean 91.000 euro banatuko dira, eta, bigarrenekoen artean, berriz, 31.500. Honela banatuko dira kopuruak: 22.000 euro, 5.000 eurotik beherako aurrekontuak dituzten egitasmoen artean; 29.000 euro, 5.000 eta 10.000 euroko aurrekontuak dituztenen artean, eta 40.000 euro, 10.000 eurotik gorako aurrekontuak dituztenen artean. Noizbehinkako nahiz aparteko jarduerak egiteko eskariei dagokienez, 31.250 eurokoa da zenbateko globala, eta kategoria bakoitzerako kopuruak, hurrenez hurren, 15.000, 11.500 eta 5.000 eurokoak.


Gaur egun daukagun geure flotaren ezaugarririk nagusienak honako hauek dira:\nEtengabeko eraberritzea: zerbitzu pribaturako erabiltzen diren ibilgailuak 5-7 urte bete ondoren eraberritu ohi dira. Gaur dauzkagun ibilgailuen batez besteko adina 2,09koa dela esan ahal dugu.\n- 38, 55 eta 56 bidaiarirentzako autocar-ak.\n- 10, 16, 19 eta 24 bidaiarirentzako midi-busak.\nMateriala: Txasisari dagokionez, flotan dagoen gehiengo marka Mercedes da, eta atzetik datoz MAN eta Iveco. Karrozeriari dagokionez, berriz, aipatzekoa da Irizar, punta puntako enpresa sektor honetan baita Katalunyako Beulas eta IndCar.\n- Txirrindularitzaren zaleentzako bizikletak garraiatzeko atoi berezia.\n- Ibilbide luzeko gau bidaietan erabiltzeko autocar-ek litera bihur daitezkeen jezarlekuak dituzte.\nZehaztasunak: bidaiariaren erosotasuna haintzat hartuz ondorengo hornidura badaukagu: jezarlekuak aldeetara zabaltzeko dispositiboak, oinak jartzeko gailua, larruzko jezarlekuak, segurtasun-uhalak, zabalera handiko jezarleku bereziak, eta abar....\nVIP kontzeptua: VIP-tzat hartzen ditugun ibilgailu bi dauzkagularik, kontzeptu hau betidaink autocar-ak eduki ez duena lortzean datza, hots, espazioa. Zabalera handiko jezarlekuak, larruzkoak, ea.... Honetarako, eta egileek eurek ezartzen dituzten mugen barruan, oso era errezaren bitartez lortu dugu: jezarlekuak kendu espazio gehiago lortzeko. Egon badaude 21 lagun garraiatzeko midi-busak baina geuk 16rentzako bakarrik egokitu ditugu. Beste bat dago 22 pertsonentzat, baina geurean 19, eta azken bat ere badago 14rentzat baina pentsatu dugu 10 bakarrik erosoago joango direla. 55 bidaiarirentzako ohiko autocar-ek 12 metro luze daukate, baina geureak hazi dira 13 eta 14 metro arte. Hauxe da gure VIP kontzeptuaren helburua: espazioa lortzea baino ez.


Agur eta ohore adierazpen askatasuna | Amnistia Ta Askatasuna\nAgur eta ohore adierazpen askatasuna\nAxier Lopezek Andeka Juradori Argian egindako elkarrizketa-artikulua Soumis à la mar, 28/11/2017 - 16:03\nAdierazpen askatasunaren mugei buruzko eztabaida gosea baino zaharragoa da. Ezin konta ahala iritzi daude, gaia filosofiaren mailaraino eramanez. Espainiako erregimenean, ordea, ez dago zalantzarako tarterik. PPren eskutik, arauz –Mozal Legeak– eta epaiz josten ari da autozentsura ideologikoa. Gurpil errepresiboaren azken itzuliak Andeka Jurado harrapatu du: Twitterren bertxiotzeagatik lehen zigortua da.\n2014ko apiriletik 2016ko apirilera egindako lau atxiloketa saiok osatzen dute Armiarma operazioa; orotara, 77 lagun Twitter eta Facebooken terrorismoa goratzea leporatuta. Denak ezkertiarrak eta asko euskal herritarrak dira. 33 urteko Andeka Jurado barakaldarra sarekada horretan atxilotu zuten 2015eko maiatzean. 2016an Espainiako Auzitegi Nazionalak ezarri zion 18 hilabeteko espetxe zigorra eta 10 urteko inhabilitazioa berretsi du orain Auzitegi Gorenak. Eta beraz, norberak sortu ez duen mezu bat zabaltzeagatik espetxera joan daitekeen lehen pertsona da. PPren gehiengo absolutuaren osteko garaiotan, aurrekari juridikorik ez duen kasu honek ederki erakusten du adierazpen askatasunaren mugak non dauden: zigor epaitegietan.\nBi bertxio, txio bat eta bideo bat\n“Zigortu naute lau txio zabaltzeagatik eta horietan nik idatzitako bakarra ‘Agur eta ohore Iosu’ izan da. Lau hitz horiengatik urte eta erdiko espetxe zigorra ezarri didate”. Andeka Juradok aipatzen dituen txio horiek 2015eko urtarrilean zabaldu zituen, Iosu Uribetxebarria preso gaixoaren heriotzaren testuinguruan. ETAko kide ohiari Arrasaten egin zioten omenaldia publikoa eta legezkoa izan zen eta arazorik gabe burutu zuten lagun eta senideek. Halere, omenaldi horren irudi batekin, Uribetxebarriaren aurpegiarekin eta “agur eta ohore” leloarekin osatutako kartel bat partekatzea –Amnistia ta Askatasuna taldeak egindakoa– izan da Jurado zigortzeko arrazoia.\n“Terrorismoa goratu ez zuen ekitaldi baten kartela bertxiotzea terrorismoa goratzea bilakatu dute”, dio haserre Juradok. Twitterren aritzen den edonork badaki bertxiotzeak ez duela, berez, mezu horrekiko aldekotasun edo kontrakotasunik adierazten, zabaldu egiten duzula esan nahi du bakarrik, zernahi dela helburua. Halere, Juradok, argi eta garbi adierazi zion epaileari, baietz, nahita zabaldu zuela kartel hori. “Iosu agurtu nuen Twitterrez nire kidea izan zelako; biok kartzelan ginela, biok ginelako Euskal Preso Politikoen Kolektiboan. Joaten diren pertsonei agur eta ohore esatea erabat normala da Euskal Herrian, baina Madrilen hori perbertitu egin dute”.\nTxioekin batera, Youtuben 2007tik ikusgai dagoen “Euskal Herria Resistance” bideoa zabaltzeagatik ere zigortu dute Jurado. Euskal Herriko eta Irlandako gatazka armatuen eta kale borroken irudien bilduma da. “Gure herriko historiaren gertakizunak dira horiek denak, nik ez ditut igo eta eskubide osoa daukat horiek zabaltzeko, Twitterren beste erabiltzaile askok egin duten gisan”, kexu da Jurado. Beldurra eta autozentsura hedatzea dutela helburu azpimarratu du, eta epaiketan agerian geratu zela: “Umeen pornografiari buruzko bideo bat sareratuz gero, bideogilea epaitzearekin batera, zer da epaileak eskatzen duen lehen gauza? Delitua, bideoa, saretik ezabatzea. Bada, nire kasuan, delitutzat jo dituzten bideoak eta hiru txioak ezabatzeko agindurik ez dago, egun edozeinek ikus eta bertxio ditzake. Argi utzi dute bilatzen dutena”.\nEpaiak dio mota horretako edukiak zabaltzeak eragin dezakeen mina saihesteko zigortu dutela. Halere, beste zerbait pentsatzeko zenbait datu ere badaude: txio horiek zabaldu zituenean Juradok 120 jarraitzaile zituen Twitterren eta egun 2.500, Juradoren atxiloketaren harira “Agur eta ohore Iosu” mezuak errepikatu ziren eta “Euskal Herria Resistance” bideoak 25.000 ikustaldi dauzka orain. Juradoren mezuen hedatzea galarazteko asmoz agindutakoa bada zigorra, helburua ez duela lortu dirudi. Horrez gain, ezarri duen aurrekari penalak espetxeko ateak ireki dizkio sare sozialetako milaka eta milaka erabiltzeri.\nAlmeida abokatu talde espainiar ezagunak horrela laburbildu du Juradori ezarritako zigorra: “Txio batengatik norbait zigortzea, intentzionalitatea kontuan hartu gabe eskubide penalari iseka egitea da. Bertxio batengatik zigortzea inteligentzia iraintzea da”.\nKontrola sare sozialetan?\n“Nik ez ditut defendatuko faxismoa edo matxismoa, baina haien iritzi nazkagarriak esateagatik ez dut inor espetxera bidaltzea nahi, borroka ideologikoaren bitartez garaitu nahi ditut, ez epaitegietan”, dio Juradok. Muga bakarra mehatxua dela dio eta, hortik aurrera, edozer esatea libre da; “ez bazaizu gustatzen, emaiozu buelta dialektikoki”.\nEuskal gatazkarekin lotutako kasuak askotan baliatu ditu Espainiako erregimenak eskubide murrizketak gizartearen aurrean justifikatzeko. Juradok argi du hori ez dela kasualitatea gaur egun ere. “Armiarma operazioan atxilotutako asko ezkerreko militanteak dira eta kalean Poliziaren jazarpena agerikoa da zenbait esparru politikoren aurka; sare sozialetako jarduna aitzakia baino ez da pertsona batzuk zigortzeko”. Horretarako, barakaldarraren ustez, “dena da ETA teoria ondo datorkie, adierazpen askatasunaren aurkako astakeria hauek justifikatzen saiatzeko”. Atxilotu aurretik Poliziaren jarraipenak izan zituela salatu du eta bere jardun militantearekin lotu du, “ez dut uste inor jarraituko dutenik 120 jarraitzaileko Twitter kontu batean idazteagatik”.\nHalere, euskaldunak ez garela bakarrak azpimarratu du, Estatuko beste pertsona batzuen egoera gogoan izan du. “Adibidez, hor dugu Pablo Hasel rap kantaria, urte luzez, nola edo hala, espetxeratu nahi dutena edo hiru urteko espetxe zigorra ezarri dioten Valtonic, abesti batean Espainiako erregea iraindu duelakoan. Kristorena da egiten ari direna”.\nAskotan esan diote ea zergatik ez duen Twitterra ixten. “Jarraitzen ditudan txiolari asko giltzarrapoa jarri diote beren kontuei eta zenbat dira ‘bidali’ sakatu aurretik mezu bat ezabatu dugunok badaezpada ere”. Beste auzipetu batzuek ez bezala, Juradok aktibo jarraitzen du Twitterren, isilduz gero, bere iritziz, Erregimenari garaipen moduko bat ematea litzatekelako. “Askotan sare sozialek ez dute ezertarako balio, sarri eztabaida antzuetan denbora galtzea da. Baina beste alde on bat daukate: gure inguruan gertatzen dena hedatzeko oso tresna onak dira, eta, hartara, masa-hedabideei boterea kentzeko baliagarrik dira”.\nAuzitegi Nazionalaren zain\nJuradok aurrekaririk ez badu ere, espetxeratzeko eskatu du fiskalak. Orain Auzitegi Nazionaleko epailearen esku dago erabakia.\nKasua Epaitegi Konstituzionalera eramango dute eta hortik Estrasburgora. Halere, ez du fede handirik bide horretan. “Konstituzionala PP da eta egungo Europa, eskubideak babesten baino horiek urratzen da txapeldun”. Salaketa ekimen ororen aurrean eskertuta azaldu da Jurado, baina “biktimismoan erori gabe”, egoeraren gordina ohartaraziz amaitu du elkarrizketa. “Espetxe barruan aurkituko dudanak ez nau beldurtzen, kanpoan geratuko denak kezkatzen nau, gehien bat familiaren egoerak: lau hilabeteko eta bi urte eta erdiko gure bi semeak aita barik”.


Plastikoen aurkako gerra - ZientziaEus\nPlastikoen aurkako gerra\nEsloganak zer txarrak diren. Eslogan bat esaldi labur bat da, ideia indartsu batekin. Publizitatearen ikuspuntutik, oso eraginkorrak dira. Mezu sinple bat azkar eta modu ulergarrian helarazten digu. Baina noski, errealitatea ez da horrelakoa. Askoz konplexuagoa da. Errealitatea ezin da azkar transmititu, askotan ez da erraz ulertzen, eta, batez ere, mezu sinpleak ez dira egia izaten. Noski, ideia sinple asko oro har zuzenak dira, baina orokortasunean bakarrik. Ideia sinple batek ez du ia inoiz errealitate osoa adierazten, zientzian behintzat. Har dezagun gaurko gaiaren material protagonista. Plastikoa.\nArg. Public domain pictures\nPlastikoaren aurkako gerra bat dugu martxan. Eslogana da: “plastikoa txarra da”. Hori ez da egia. Bizirik baldin bazaude, plastikoari esker da. Ikusten? Nik ere esloganak egin ditzaket. “Plastikoei esker zaude bizirik”. Hori ere ez da egia, baina aurreko ideiak bezala, errealitatearen zati bat adierazten du, eta beste gauza asko bidean galdu.\nAdibide bat emango dut: ospitale batean odola gordetzeko poltsak. Ematen dugun odola PVCz egindako poltsetan gordetzen da, plastikoa. Bide batez, disko zaharren materiala ere PVC da, baina binilo deitzen diogu eta izen horrek ospe ona ematen dio, baina PVC da, plastiko bat.\nEta galdera da: PVCren ordez, erabil daiteke beste material bat odol-poltsak egiteko? PVCak oso ondo aguantatzen du beroa odola esterilizatzeko prozesuan; odola gordetzeko izozten denean, ez du malgutasuna galtzen; gardena da; gutxi pisatzen du eta poltsak solda daitezke poltsaren zona jakin bat bakarrik berotuta. Arazo bakarra, arazo bat baldin badu, plastikoa dela. Orduan, plastikoa delako ordezkatu behar baldin badugu, zer beste material aukeratuko dugu? Niri bururatzen zaidan bakarra beira da, kristala. Ez ditu betetzen PVCaren ezaugarri guztiak, baina puntu asko bai. Baina imajinatzen duzue odola gorde behar izatea kristalezko ontzietan ospitaleetan? Nik arazoak besterik ez dizkiot ikusten. Zenbat odol galduko litzateke kristalezko ontziak puskatuta? Ez, ez dirudi oso irtenbide ona.\nHonekin esaten ari naiz plastikoa ona dela? Bada ez. Hori ere eslogan bat besterik ez litzateke izango. Plastikoak arazo batzuk sortzen ditu. Larriak gainera, ingurumenaren ikuspuntutik, eta gai horri serio heldu behar zaio. Itsasoan dugu arazo larri bat adibidez. Baina hortik esatera plastikoa txarra dela, bide luzea dago.\nPlastikoa ez da txarra. Hori bai, konpondu behar dugu eragiten duen kaltea, eta asmatu behar dugu modu bat plastikoak kontrolpean izateko. Eta lan hori goi mailako zientzia da; ez da esloganekin konpontzen.


:: Politeknika Ikastegia TXORIERRI :: Lanbide Heziketa\nWebgune honetan POLITEKNIKA IKASTEGIA TXORIERRIK eskaintzen dituen on line ikastaroen berri aurkitu dezakezu.\nLanerako eta Etengabeko Prestakuntzarako hurrengo Ikastaroak:\nGure ikastaro eskaintzaren informazioa behar izanez gero sartu gure IKASTARO KATALOGOAN.\nEzagutu ikastegiaren hezkuntza egitura eta zure eskura duzun eskeintza.\nEZAGUTU GAITZAZU ZUZENEAN!\nAstearte guztietan. Aurretiz hitzordua finkatzea beharrezkoa da.\nArduraduna: Ainhoa Saenz.\nApirilak 24, Maiatzak 3 eta Ekainak 7 (18:30tan)\n| Berri guztiak ikusi\nBideo gehiago dituzu eskuragarri gure Youtubeko kanalean.\nArgitaratutako azken dokumentuak\nBerritzen Apirila 2017 Abril 2017/04/02\n| Dokumnetu guztiak ikusi\nGure Katalogoa. (2017ko bertsio berria)\nIkastegiak Orientabide eta Lan Mundurako Sarrerarako Zerbitzu Integratua eskeintzen dizu, honetaz baliatuz zure laneratzeko bidea erraztuko zaizu.\nSartu eta gure lan eskaintzaren eta gure Hezkuntza Proiektuaren partaide izateko eskakizunen berri izango duzu.\nSare sozialetan jarraitu eiguzu\nLagundu hobetzen: Bidali zure erreklamazioak edo iradokizunak


Paul Henreid - Wikipedia, entziklopedia askea.\nTrieste, 1908ko urtarrilaren 10a\nSanta Monica, 1992ko martxoaren 29a (84 urte)\nfilm-zuzendaria, antzerki aktorea, zinema aktorea, telebista-aktorea, gidoilaria eta zinema ekoizlea\nSuediar baroi baten semea zen. Arte dramatikoko ikasketak egin zituen, eta antzoki batean Max Reinhardten laguntzaile-lanak egiten ziharduela, Otto Premingerrek aktore-dohainak ikusi zizkion. Bere lehen filma, Hohe Schule (1934), Austrian egin zuen, baina nazismoaren erasotik ihesi, 1935ean, Britainia Handian lan egin behar izan zuen, eta 1939az geroztik, Estatu Batuetan.\nGoodbye, Mr. Chips (1939) filmean parte hartu zuen, eta nazismoaren arriskuez ohartarazten zuten zenbait lanetan ere bai: Last Train to Munich (1940), Joan of Paris (1941) eta Casablanca (1942), azken horretan, Europa erdialdeko erresistentziako kide baten papera eginez. Warner etxeak kontratatu zuen, eta entzute handia lortu zuen Now Voyager (1941) filmean, Bette Davisen senarraren paperean. Ondoren, The Spanish Main (1945), Last of the Bucaneers (1950), Song of Love (1947) eta Of Human Bondage (1946) filmetan ere parte hartu zuen.\n1948az geroztik, bere filmak ekoizten hasi zen, eta 1957tik aurrera, zuzendari-lanetan. Hala, For Men Only (1951), A Woman´s Devotion (1957), Live Fast, Die Young (1960) edo Dead Ringer (1964) filmak eta Alfred Hitchcock Presents telebistako saioko kapitulu asko ere berak zuzendu zituen. Gero, 1970eko hamarraldian, superprodukzio askotan agertu zen: The Four Horsemen of the Apocalypse (1962), Operation Crossbow (1965), The Madwoman of Chaillot (1968) eta Exorcist II: The Heretic (1977).\nWikimedia Commonsen badira fitxategi gehiago, gai hau dutenak: Paul Henreid


barren.eus - Martin Ugalde beka irabazi du Danele Sarriugartek Kattalin Miner eta Maddi Altunarekin batera\nMartin Ugalde beka irabazi du Danele Sarriugartek Kattalin Miner eta Maddi Altunarekin batera\nArgitaratua: 2017-11-09 13:36\nDanele Sarriugarte Mochales (Elgoibar,1989), Kattalin Miner Perez (Hernani, 1988) eta Maddi Altuna Galfarsoro (Zumaia) ikerlariek aurkeztutako proiektuak irabazi du Martin Ugalde beka. Dokumental bat egingo dute 'Egunkaria'-k eta BERRIAk genero gaietan izandako eraginaz.\nEuskaldunon Egunkaria-k eta BERRIAk genero gaietan zer eragin izan duten ikertzeko, Martin Ugalde bekaren deialdia egin zuten maiatzean Berria fundazioak, Elkar fundazioak, Jakin-ek eta Martin Ugalde kultur parkeak. Bost proiektu aurkeztu zituzten beka deialdira—epaimahaiaren arabera, guztiak "maila onekoak"—, eta irabazleak Kattalin Miner Perez, Maddi Altuna Galfarsoro eta Danele Sarriugarte Mochales ikerlariak izan dira. Atzo jaso zuten beka, Andoainen, Martin Ugalde kultur parkean.\nIrabazleek urte bateko epea dute lan amaitua antolatzaileei bidaltzeko. Hiru ardatz izango dituen ikerketa garatuko dutela jakinarazi zuten atzoko ekitaldian. "Batetik, genero ikuspegiak egunkariotan izandako ibilbidea aztertuko dugu kazetaritza ikuspegitik eta genero gaien trataeragatik. Azpimarra berezia egingo dugu irakurleengan izan duen eraginean", azaldu zuen Kattalin Minerrek. Ikerlarien iritziz, Berriak lan berezia egin du lanketa feminista gizarteratzen. "Halaber, mugimendu feministak eta beste hartzaile batzuek bilakaera hori nola ikusi duten aztertuko dugu".\nIkus-entzunezko lan batean bilduko dute ikerketa. "Xedeetako bat da eginiko gogoetak zabaltzea, eta, gaur egun, ikus-entzunezkoak aukera handiagoa ematen digu", azaldu zuen Minerrek hiru ikerlarien izenean.\nIkerketan garrantzi berezia emango diote indarkeria matxistaren trataerari. "Ikusi dugu Berria erreferentea izan dela trataeran eta baita ematen zaion garrantzian ere. Lehenengoak dira indarkeria matxistarekin lotura duten albisteak argitaratzen, eta kode deontologiko feminista bati jarraitzen diote, gainera".\nInformazio osoagoa eta beka emateko ekitaldiaren bideoa berria.eus webgunean


“Ingeniaritza gradu hau osoa da” - Urumea - Kronika.eus\n“Ingeniaritza gradu hau osoa da”\nKronika - Erredakzioa 2020-03-28 00:00\nAndrea Romero (21 urte, Astigarraga) Prozesu Industrialeko Ekoteknologien Ingeniaritza graduko 3. maila ikasten ari da Mondragon Unibertsitatean.\nNon egin dituzu orain arteko ikasketak?, baduzu zaletasunik?\nIkasketak San Ignacio de Loyola ikastetxean burutu nituen, batxiler zientifiko-teknikoa egin nuen eta nire zaletasunak zaldian ibiltzea, mendira joatea, musika… dira.\nZergatik aukeratu zenuen Prozesu Industrialeko Ekoteknologien Ingeniaritza gradua? Eta zergatik Mondragon Unibertsitatea?\nBetidanik gustuko izan ditut teknologia eta ikerkuntza arloak. Mondragon Unibertsitatea aukeratu nuen bere metodologiarengatik, non ikasitako kontzeptuak praktikan jartzeko aukera duzun proiektuetan oinarrituriko (PBL) metodologiaren bidez. Gainera, Astigarragan bizirik, Orona Ideo campusa etxetik hurbil daukat.\nNola baloratuko zenuke orain arte bizitako esperientzia?\nOrain arte bizitako esperientzia oso positiboa izan da. Ingeniaritza munduaren inguruan eta fabrikazio-prozesuei buruz asko ikasten ari naiz, eta hauek ingurumenean duten eragina neurtzen ere ikasten ari gara. Ingeniaritza gradu hau osoa da, eta enpresa batean lanean aurki ditzakezun arlo guztiak jorratzen ditu: fabrikazio-prozesu industrialak, automatizazioa, materialak, elektrizitatea, elektronika... Horretaz gain, ingurumenarekiko jasangarritasuna ere kontuan hartzen du.\nNola definituko zenuke Goi Eskola Politeknikoan jasotzen duzun ikasteko metodologia?\nEz da soilik azterketak egitean oinarritzen; aitzitik, seihilekoan zehar klasean ikusi eta ikasitako kontzeptuekin praktika ezberdinak burutzen ditugu, eta seihileko bakoitzaren bukaeran taldeka proiektu bat aurrera eramaten dugu, aldez aurretik ikasitako kontzeptuak eta beste berri batzuk praktikan jarriz. Adibidez, nire ikasketetan zehar egin ditugun proiektu batzuk banbuzko bizikleta bat eta kartoizko nukleoa duen surf-taula bat izan dira.\nUnibertsitatetik zer da gehien gustatzen zaizuna?\nGehien gustatzen zaidana ikasle eta irakasleen arteko harremana da, oso gertukoa delako. Irakasleak zalantzak argitzeko beti prest daude edo behar duzun guztian laguntzeko. Bestalde, campusean tailerrak eta prozesu-industrialetako makinak ere baditugu.\nEtorkizunari buruz zeintzuk dira zure asmoak?\nIngeniaritzari buruzko ezagutzei forma ematen jarraitzea gustatuko litzaidake eta horretarako Mondragon Unibertsitateak eskaintzen duen master industriala egitea buruan dut. Behin masterra bukatuta sektore teknologikoan lan egin ahal izango dut.


Mozilla estiloko egutegi erabilterraza da Sunbird. Gure egutegia erraz antolatzeko aukera ematen du Sunbird-ek eta nahi dugun tokian gordetzea baimentzen du.\nBulego aplikazioak Internet bidez ikasteko\nAcces 2003, Excel 2003, Outlook 2003, PowerPoint 2003 eta Word 2003 Internet bidez euskaraz ikasteko aplikazioak. HPS eta EJIEren lankidetzaren ondorengo lana dira. Aplikazioak bistaratzeko Internet Explorer erabiliz emaitza hobeak izango dituzue, Firefoxekin ez baita ondo ikusten. Apl\nMediaWiki wikiak sortzeko eta mantentzeko sistema bat da. Baina, zer da wiki bat? Wiki bat web gune sorta bat da. Hemen ikusleeri weba aldatzea uzten zaie.\n23n kontu bat sortuz zure argazkiak sareratu, partekatu, hauekin istorioak sortu, blogeratu, zure dendan inprimatu,... denetik egin dezakezu. Nahi baduzu dohainik baina igoera muga batekin, edo bestela hilero zertxobait ordainduz eta muga barik. 23 hizkuntza ugaritan erabil daiteke,\nApache + PHP + MySQL instalatzeko gidak\nInterneteko konexiorik ez dutenentzat edota web orriak egiten ikasten ari direnentzat aukera onena norberaren ordenagailuan zerbitzari bat eraikitzea da. Lan hori errazteko gida duzue honakoa. Bertan, web orri batek behar dituen funtsezko elementuak jorratzen dira: Apache zerbitzariare


Aurreko urteetan bezalaxe, Elgoibarko Udalak dirulaguntzak emango dizkie Udako Euskal Unibertsitateak, Eibarko, Iruñeko eta Gasteizko egoitzetan, otsailetik maiatzera bitartean, eskainiko dituen ikastaroak egiten dituzten herritarrei (bertatik bertara eta on-line).\nMoodle-ko galde-sortak sakonki. (online) info+\nMaterial didaktikoaren sorkuntza tresna askeak erabiliz. (online) info+\nZarenarekin bat, ahalduntze ikastaroa. info+\nHitz Adina Mintzo zikloa: Mankanyera info+\nIkusi hemen martxotik aurrera aukeran izango dira ikastaroak: 2021\nDagoeneko irekita dago matrikulazioa, eta irakasleentzat homologatutako ikastaroak eskainiko dira. UEUren webgunean www.ueu.eus edo UEUren bulegoetan (Bilbo, Eibar, Iruñea) burutu daiteke.


Amical Wikimedia - Wikipedia, entziklopedia askea.\n1Ibilbidea eta historia\n2Helburuak, interes eremuak eta misioa\nErakutsi/ezkutatu Helburuak, interes eremuak eta misioa azpiatal\n2.1Kapitulu nazionalekiko lurralde gainjartzea\nErakutsi/ezkutatu Plan Estategikoa azpiatal\nAmical Wikimedia (Amical bezala ere ezaguna - katalanez "lagundia" esan nahi duena), irabazi asmorik gabeko elkarte bat da eta Wikimediaren Erakunde Tematiko bezala onartua dago. Hizkuntza eta kultura katalanak ditu ardatz. Helburu nagusia giza-ezagutza guztia katalanez eskuragarri jartzea da, eta era berean, kultura katalana ere hizkuntza guztietan eskuragarri egotea da.\nAmicalek 2015ean 90 kide zituen eta 2020an 125.\nIbilbidea eta historia[aldatu | aldatu iturburu kodea]\nAmical Viquipèdia elkartea 2008an sortu zen. Hainbat saiakera egin ziren WMFren erakunde laguntzaile onarpena lortzeko. Lehenengo saiakera Wikimedia CAT izan zen eta horrekin tokiko kapitulu bat lortu nahi zen herrialde katalanetarako. Proposamenak ez zuen baizkorik jaso ChpCom-en aldetik lurralde horiek hainbat estatu soberanoen artean banatzen zirelako eta dagoeneko existitzen ziren kapituluen gainjartzen zelako. Bigarren saiakeran Wikimedia CAT azpikikapitulu nazional baten antzera aurkeztu zen, eta hala, lurralde eremua Espainiako herrialde katalanetara mugatu zen. Aukera honek hainbat aipamen izan zituen WMFko Bulegoaren partetik, baina Jimmy Wales babes argia baino ez zuen jaso.Hirugarren eta azken saiakera 2013an egin zen eta WMF Bulegoaren eredu berri batekin egiten zuen bat, Erakunde Tematikoarena. Amical Wikimedia 2013ko ekainaren 7 lortu zuen WMFren onarpena.\nWMFren onarpen ofizialik gabeko bost urte horietan zehar, elkarteko jendeak lan gogorra egin zuen katalanezko Wikimedia proiektuak sustatzeko eta babesteko. Hileko txostenak azpiko loturetan ikusi daitezke.\nElkartea irabazi asmorik gabeko erakunde bezala erregistratu zen Katalunian (2009). Amical Wikimediak (lehengo Amical Viquipèdia) eta katalan Wikipediako wikilari komunitateak elkarren arteko lotura formalak ezartzeko erabakia hartu zuten 2010eko apirilean. 2011ean, Kataluniako Gobernuak Amical Wikimedia Katalana sustatzeko elkarte erroldaren barruan sartzea onartu zuen.\nHelburuak, interes eremuak eta misioa[aldatu | aldatu iturburu kodea]\nKatalana Katalunian, Valentziako Erkidegoan, Balear Uharteetan eta Aragoan (Espainia); Ipar Katalunia (Frantzia); Andorra; eta Algerren (Sardinia, Italia) hitz egiten da.\nAmical Wikimediak hizkuntza eta kultura katalanaren gainean jartzen du arreta.\nAmical Wikimediaren lehen misioa eta helburua giza ezagutza guztia katalanez egotea da eta kultura katalanaren inguruko ezagutza guztia ere hizkuntza guztietan egotea da.\nKatalan hizkuntza Katalunian, Valentziako Erkidegoan, Balear Uharteetan, Ipar Katalunian, Aragoan (Sartaldeko zerrenda), Andorran eta Italian (L'Alguer) hitz egiten da. 10 milioi hiztun inguru izan arren, Europar Batasunak ez du onartzen hizkuntza ofizial bezala , nahiz eta Batasuneko beste zenbait hizkuntza ofizial baino hiztun gehiago izan, adibidez, Eslovakiera (7M), Lituaniera (3,2M) edo Maltarra (0,5M), besteak beste.\nKapitulu nazionalekiko lurralde gainjartzea[aldatu | aldatu iturburu kodea]\nElkartearen jarduerarako lurralde eremua Amicalen misioa partekatzen duten boluntarioak aurkitzen diren leku guztiak dira. Amicalek lurralde horietan lanean ari diren beste erakundeekin harremanak izango ditu lurralde horietan egingo diren jardueren berri emateko eta elkarlanean aritzeko.\nPlan Estategikoa[aldatu | aldatu iturburu kodea]\nIrakurri Amical Wikimedia 2014-2018 Plan Estrategikoa\n2014ko Jarduera Plana eta 2015eko Jarduera plana (osatzen)\nm:Amical Wikimedia/Avaluació comunitària activitats 2014 (komunitatearen ebaluazio irekia: katalanez)\nKulturaren Sari Nazionala 2014, Kataluniako Kulturarako eta Arteetarako Erakunde Nazionalak emanda.\n↑ EBko hizkuntza ofizialak\nMultimedia: Amical Wikimedia\nKoordinazioa: Amical Wikimedia\nOrriaren azken aldaketa: 1 iraila 2020, 03:12.


garapen bidea YuantaiDerun altzairuzko hodia - Tianjin YuantaiDerun nazioarteko merkataritza Co., Ltd. - Yuantai Derun Pipe Manufacturing Group Co., Ltd.\nTXINAKO HODI KARRATUAREN MARKA BURUA\nTXINAKO HODI PLAZA INDUSTRIAREN BURUA\nHERRI ONARAKO PROGRAMAK\nALTZAIRUKO HODI KARRATUA & ZUZENBIDEA\nERW SOLDATUTAKO HODIA\nKANPORIK GABEKO HODIA\nFORMAKO ALTZAIRUKO HODI BEREZIA\nSTAINLESS STEEL HODIA / BOBINA\nBERRIAK ETA FAQ\nLEHEN MATERIALEN BERMEA\n丨 Yuantai Historia\nGiltza taldearen Yuantai Derun taldeko kideek hasitako lana tekniko Tianjin Daqiuzhuang hodi fabrika batean.\nTianjin Yuantai Industria eta Merkataritza Co, SL sortu zen, plaza espezializatu, angeluzuzena hutsak altzairuzko hoditeria, beroa galbanizatu soldatutako (beroa Manteo galbanizatu) hodi karratu, erregistratutako kapitala milioi dolar 10 da.\nYuantai filialak Tangshan Lituo Steel Tube Co, SL bat ezarri zen, angeluzuzena plazan Espezializatu zuzen soldatutako altzairuzko hutsak kanalizazio , kapitala erregistratutako milioi dolar 10 da.\nYuantai Steel Square Kanalizazio Co. Ltd. ezarri zen, soldadura plazan altzairuzko hutsak hodi eta hodi galbanizatuzko espezializatu, erregistratutako milioi dolar 2 da.\nTianjin Yuantai Runxiang komertzialak merkataritza enpresa ezarri zen, banda altzairuzko merkataritza, galbanizatu kanalizazio agente, etab espezializatu, erregistratutako kapitala milioi dolar 2 da.\nTianjin Yuantai Derun kanalizazio fabrikazio-talde Co Ltd. formalki ezarri zen, maiztasun handiko ekoizpenean duten soldatutako beltza, pipa plazan, espiral soldatutako kanalizazioa, pipa logistika eta kanalizazio merkataritza galbanizatu eskala handiko joint enpresa Yuantai Derun taldearen bat bezala markatzea formalki ezarri zen, taldea erregistratutako kapitala 20 milioi dolar da.\nTianjin Yuantai Derun Investment Co, SL formalki ezarri zen, altzairuzko hoditeria industria-kate espezializatu, txikiagoa industria fusioak eta erosketak eta industriako higiezinen garapena, erregistratutako kapitala milioi dolar 2 da.\nTianjin Derun Runfeng kanalizazio Co Ltd fabrikazio ezarri zen, beroa galbanizatuzko (beroa galvanikoak) prozesatzeko negozio espezializatu, erregistratutako hiriburua 8 milioi dolar da.\nTianjin Yuantai Yuanda korrosioaren isolamendu kanalizazio Co, SL ezarri zen, espiral soldatutako kanalizazioa ekoizpen eta salmenta espezializatu, erregistratutako kapitala milioi dolar 2 da.\nTangshan Yuantai Derun Kanalizazio Co, SL ezarri zen, altzairuzko banda espezializatu, altzairuzko tutu merkataritza, kapital erregistratutako milioi dolar 1 da.\nTianjin Yuantai Derun International Trade Co, SL ezarri zen, nagusiki nazioarteko inportazio eta esportazio enpresa arduratzen Yuantai Group for, capital erregistratutako milioi dolar 2 da.\nEman izena gure buletinean gure promozioekin, deskontuekin, salmentekin eta eskaintza bereziekin egunean egoteko.\nGuri buruz Berriak Harremanetarako ohiko galderak Proiektua Pribatutasun oharra


«Gure gaztetxoak itzultzaile handiak» tailerra, Errenterian - 2018 — EIZIE Elkartea\n«Gure gaztetxoak itzultzaile handiak» tailerra, Errenterian - 2018\nAurten ere, Errenteriako Udal Liburutegiko arduradunek itzulpen tailer bat antolatu nahi izan dute 10-12 urteko neska-mutilentzat, Euskaraldiaren programaren baitan. Azaroaren 26an, 27an eta 28an egin zen tailerra, haur liburutegiko areto nagusian. Cristobal Gamon ikastetxeko bosgarren eta seigarren mailako ikasleek hartu zuten parte, eta guztira sei talde etorri ziren udaleko aretora, egunean bi.\nPatxi Zubizarretak eman zien hasiera saioei, eta beste hizkuntza batzuetan argitaratu diren bere liburuen izenburuak itzultzerakoan gertatutako aldaketa eta bitxikeriak aipatu zizkien parte-hartzaileei, itzultzerakoan kontuan hartu beharreko zenbait elementuri erreparatzeko. Hizkuntzen eta kulturen arteko harreman estua azpimarratu nahi izan zuen, halaber, eta hainbat kulturatako istorio politak kontatu zizkien, aprobetxatuz herrialde askotatik etorritako gaztetxoak zituela entzule. Hala, kulturen arteko komunikazioa eta elkar ulertzea zein garrantzitsuak diren adierazi nahi izan zien neska-mutilei, eta, horretarako, itzulpengintza zein beharrezkoa den.\nOndoren, Fernando Reyk liburu bat euskaratzea proposatu zien gaztetxoei: lehen bi saioetako ikasleek Azken gutuna ipuina itzuli zuten (Idazlea: Antonis Papatheodoulou; Ilustratzailea: Iris Samartzi; Itzultzailea: Fernando Rey; Argitaltxea: Pamiela-Kalandraka), eta hurrengo saioetakoek Tximeleta belarriak ipuina (Idazlea: Luisa Aguilar; Ilustratzailea: Andre Neves; Itzultzailea: Fernando Rey; Argitaltxea: Pamiela-Kalandraka). Berehala murgildu ziren parte-hartzaileak itzultzaile lanetan, eta, lurrean erdi etzanda, taldeka, esaldiz esaldi joan ziren gaztelaniazko testua euskarara ekartzen. Jarraian, denen artean zuzendu zuten itzulpena, Reyk iruzkinak egiten zizkien bitartean: zer iruditzen zitzaion hobetu zitekeela, zertan asmatu zuten bete-betean, zer beste aukera ikusten zituen egoki, zergatik, zer estrategia erabiltzen dituzten itzultzaileek halako eta halakoren aurrean...\nGogotsu parte hartu zuten gaztetxoek tailerrean, eta poz-pozik atera ziren itzultzaileak eta antolatzaileak, haien interesa eta ahalegina ikusirik.


Zazpi herri gehiago egingo dira Udalbiltza Partzuergoko kide ekainaren 16ko Kontseilu Nagusian — Udalbiltza\nZazpi herri gehiago egingo dira Udalbiltza Partzuergoko kide ekainaren 16ko Kontseilu Nagusian\nBatzarrean Udalbiltzan Bagabiltza gogoeta prozesua izango dute hizpide\nGaur egun 68 herrik osatzen dute Udalbiltza Partzuergoa. Ekainaren 16an, Oiartzunen egingo den Kontseilu Nagusian beste zazpi udalerri batuko dira, eta guztira 75 izango dira. Sartuko diren zazpi herriak honako hauek dira: Bizkaitik Artea, Larrabetzu, Ziortza Bolibar, Meñaka eta Errigoiti, eta Gipuzkoatik Mendaro eta Zerain.\nPartzuergoa osatzen duten herrien zerrenda honako hau da: Aizarnazabal, Aduna, Alegia, Altzo, Antzuola, Araitz, Arakaldo, Aramaio, Arantza, Areso, Arbizu, Arratzu, Asteasu, Astigarraga, Ataun, Atxondo, Aulesti, Basaburua, Bakaiku, Bera, Berrobi, Berastegi, Berriatua, Dima, Ea, Elduaien, Ergoiena, Etxarri-Aranatz, Etxauri, Ezkio Itsaso, Getaria, Goizueta, Hernani, Ibarra, Irura, Itsasondo, Iturmendi, Lakuntza, Leaburu, Legutio, Leitza, Lezo, Lizartza, Markina Xemein, Munitibar, Muxika, Oiartzun, Olazti, Ondarru, Oñati, Orexa, Otxandio, Uharte-Arakil, Urdiain, Usurbil, Zaldibia, Zestoa, Ziordia, Zizurkil, Zubieta, Amoroto eta Gatika.\nBestetik, Kontseilu Nagusiak batzarrean jorratuko duen gai nagusia martxan jarritako Udalbiltzan Bagabiltza gogoeta prozesua izango da, bertaratuek euren ekarpenak egingo baitituzte, hautetsiek, herritarrek eta eragileek prozesuan parte hartu eta gero. Oraindik ere, ekainean zehar nahi duen orok, hautetsi edota herritar izan http://udalbiltza.eus/inkesta helbide honetan parte har dezake galdetegiari erantzuten.


Algorri Interpretazio Zentroaren bisitari kopurua %14an handitu da 2017an - Zumaia - Baleike.eus\nAlgorri Interpretazio Zentroa 2018-01-19 10:08\n2005ean Algorri (www.algorri.eus) irekin zenetik 128.317 izan dira zentroan izan diren erabiltzaileak. Bisitarien tipologiari dagokionez, eta datu esanguratsuenak aipatzeagatik, esan eskaintza didaktikoko publikoak 2017ko bisitari guztien %57a suposatzen duela, taldeek guztiaren %18a eta bakarkako bisitariek %31a. Kalitatearekin harturiko konpromisoak irakasleen balorazioaren emaitzan ondorioztatzen da, 10 puntutatik 9,1 puntuko batezbestekoa jaso delarik.\nUrtean zehar zentroaren helburuak gizarteratzeko ekintzak antolatu dira, hileko lehen larunbatean eta herriko jai egunetan doako jarduerak eskainiz haurrentzat zein familientzat. Modu berean, Algorri Interpretazio Zentroak eskaintzen dituen irteera mota guztiak doan ezagutzeko aukera eman zaie zumaiarrei.\nGeoparkearekin elkarlanean Akitania-Euskadi Euroeskualdean garatu den “Flysch and Go” proiektuan parte hartu du Algorriko lantaldeak, CPIE Littoral-basque Euskal-itsasbazterra kideekin batera. Euskal Herriko ikasleei kostaldeko ondare geologikoari buruzko hezkuntza eskaintza bateratua emateko aukera bideratu da lehen froga pilotua eginez.\nBestelako erakundeekin elkarlanean jardun gara 2017an eta besteak beste, “Konpromisoa Kalitate Turistikoarekin” izeneko agiria berritu da, Euskal Kostaldeko Museoen Sareak antolaturiko “Museoen Hilabetea” egitasmoarekin bat eginez martxoan zehar doako sarrera eskaini zaie bisitari guztiei, eta Urolako museo eskaintza batzen duen “5 Geltoki Historian” ekimena burutu da.\n2017an garaturiko jardueren artean itsuei eta ikusmen murritza duten pertsonei zuzendutako materialak sortzea eta zentroko seinaleztapena egokitzea azpimarratzen da, GKN enpresaren babeslegoarekin. ONCE eta Eusko Jaurlaritzako IBT-CRI erakundearekin elkarlanean flyscha bisitariei zein ikasleei ezagutzera emateko materialak sortu dira braillen baita erliebea duten mapak ere. 2018ko lehen hiruhilekoan bisita gidatuak egingo dira ikusmen murritza duten pertsonekin eta proiektu honen inguruko informazio gehiago zabalduko da.


2011(e)ko irailaren 10a\nBeharrik, Leitza ere Nafarroa da. Ezbeharra, gure alderdi abertzaleek,\nCategories Estrategia7 Comments\n← Heldu-ezinean, guztiok.\nNahikotasun proba →\n2011(e)ko irailaren 11a at 0:00\nOraingo honetan nik erantzungo dizut nafar periferiatik, Bixente, zerorri barruan zaude eta. Argi daukat Nafarroak nafarrek nahi dutena izan behar duela, eta Euskal Herriaren independentzia zatika burutzearen aldeko naiz. Zenbaiten ustez, saldu bat naiz, baina begiratu independentzia lortu duten nazio guztietara eta periferietan biztanle asko utzi dituztela konturatuko zara. Estatu independente bat bagenu, nahiz hiru lurraldetan bakarrik izan, aurrerapauso galanta litzateke; are gehiago, erreferentzia garbia etorkizunean beste lurraldeak gehitzeko edo naziotasun bikoitza aldarrikatzeko. Nafar gehienek ez dute Euskadin egon nahi, baina, aldi berean, nafar batzuek traidore jo izan naute independentziaren bidea zatika egin behar dudala pentsatzen dudalako. Bitzia, inondik ere…\n2011(e)ko irailaren 11a at 0:21\nOngi, Koxme. Gure artean batere ohikoa ez den planteamendua eta arrzoinamendua, eta batere burugabea ere ez dena. Ez dakit horrela izanen den egunen batean edo bertze era batean edo inoiz ez, baina nik ikusten dudana da ez erritmoak, ez motibazioak, ez argumentuak, ezin daitezkeela berberak izan hain testuinguru soziokultural ezberdinetakoak diren gure lurralde anitzetan, eraikuntza nazional eta euskaldun bati begira zerbait aurreratu nahi badugu.\n2011(e)ko irailaren 11a at 1:52\nGure herri zahar honetan, azken batean, izenburuan ageri den hitza da gakoa, bai euskararen bai aberriaren alde: ESTRATEGIA.\nNik gehiago sinesten dut borrokan konbentzimenduan baino. Ez indarkerian kontuz, borrokan baizik. Gure gizarte postmoderno lokartu honetan, hain liberala eta aurreratua dirudien honetan, inoiz baino indar gehiago du aginpideak. Agindu batek hain denbora gutxian tabernetatik erretzaileak uxatu dituela sinestea ere! Legearen indarra. EAEn izan dugu aginpidea eskuetan baina konbentzimenduaren bidetik jo dugu. Unionistek ederki erakutsi digute 2 urte eta erdian konplexurik gabe agintzea zer den. Horretan, ikasi egin behar genuke haiengandik. Nafarroan isiltzen naiz, egoera beste bat da eta. Batzuetan pentsatzen dut euskara oraindik bizi dela eta hori ere ez dela gutxi, gure patua eustea dela iraultzea bainoago. Hortik, beharbada, euskaldunok hain gurea dugun EUTSI hori, arraunean edo herri kiroletan entzuten den hori! Beti eusten, eusten eta eusten…\n2011(e)ko irailaren 11a at 23:07\nEredu soziokultural ezberdinaz ari zara Bixente. Eta nik ustean funtsean ezberdinatasun administratiboak bakarrik hartzen dituzula kontutan. Izan ere, Nafarroak eta Leitzak antz haundiago dute Oiaztzun eta Zaldibirekin Tafalla eta Tuterarekin baino.\n2011(e)ko irailaren 11a at 23:50\nHain zuzen, Bea: zer ematen du aditzera hasierako apunteak? Hortik abiaturik irakurtzen dut nik gero Koxmeri eginiko erantzuna.\nTestu hauek, Bea, ez dira tratatu akademikoak, baizik eta apunteak, keinuak, sujerentziak…, malgutasun, imajinazio eta zabaltasun pixka batekin irakurtzeko modukoak izan nahi dutenak, inolaz ere ez inor ezertaz konbentzitzeko edo iritziz aldaerazteko. Nahikoa izanen nuke inork, bere iritziarekin jarraiturik ere, zertxobait aurkituko balu bere ideiak gero eta argumentu finagoekin defendatu ahal izateko, betidaniko topiko higatuetatik aldendu nahian.\n2011(e)ko irailaren 12a at 12:19\nBixentek arrazoi du, aforismo onak iradoki egin behar du, gogoeta bidean jarri. Norberak jakingo du zein bide hartu. Nire lehenengo barne-bultzada esaldiari buelta ematea izan zen:\nBeharrik, Tafalla ere Nafarroa da. Ezbeharra, gure alderdi unionistek,\n2011(e)ko irailaren 12a at 13:44\nBuelta ederra, bai, hasierakoa bezain esanguratsua!


Ehunka pertsonak hartu dute kalea "burgesiak ezarritako diktaduraren aurka"\nGazte Koordinadora Sozialistak protestak antolatu zituen atzorako, larunbata, 'Burgesiaren zuzeneko diktadura gelditu!' aldarripean. Deialdiarekin bat egin eta ehunka pertsona irten ziren kalera, "askatasun politiko eta zibilen defentsan". Alarma egoeraren eta haren eskutik ezarri dituzten neurri murriztaile berrien aurrean, "zuzeneko diktadura salatzen" eta "antolakuntza komunistaren beharra" aldarrikatzen jarraituko dutela iragarri dute GKSko kideek.\nAtzo, urriak 31, Euskal Herriko hamahiru herritan egin zituzten mobilizazioak Burgesiaren zuzeneko diktadura gelditu! lema hartuta: Iruñean (Nafarroa), Lizarran (Nafarroa), Hernanin (Gipuzkoa), Azpeitian (Gipuzkoa), Bilbon (Bizkaia), Bergaran (Gipuzkoa), Lekeition (Bizkaia), Donostian (Gipuzkoa), Durangon (Bizkaia), Ordizian (Gipuzkoa), Tolosan (Gipuzkoa), Gasteizen (Araba) eta Gernikan (Bizkaia).\nGKSren salaketa kanpainaren aurkezpena irakurtzeko, egin klik hemen\nHona hemen atzoko mobilizazioetako hainbat irudi:


III. Ildoa: Kudeaketa-sistemen ezarri eta ziurtatzea.(2020ko ERAIKAL Programa) - Eusko Jaurlaritza - Euskadi.eus\nIII. Ildoa: Kudeaketa-sistemen ezarri eta ziurtatzea.(2020ko ERAIKAL Programa)\nKudeaketa-sistemen ezarri eta ziurtatzea. (III. ildoa). (2020ko ERAIKAL Programa)\nISO 19650-1:2018 izeneko Normalizazioko Nazioarteko Arauan oinarritutako BIM erabiltzen duten eraikuntza-obretan informazioa antolatu eta digitalizatzeko sistema ezarri eta egiaztatzea.\nHonako arau hauetan oinarritako kudeaketa-sistemak ezarri, egiaztatzea eta integratzea: ISO 9001, ISO 14001 eta ISO 14006 izeneko Nazioarteko Normalizazio Arauak; Espainiako UNE 166002, EMAS eta laneko segurtasun eta osasunaren arloko ISO 45001.\n«Entsegu-laborategien gaitasunerako baldintza orokorrak» izeneko ISO/IEC 17025 eta «Ikuskatze-lana egiten duten hainbat motatako erakundeen funtzionamendurako irizpide orokorrak» izeneko ISO/IEC 17020 normalizazioko nazioarteko arauetan oinarritutako kudeaketa-sistemak ezarri eta egiaztatzea.;.\nEraikuntza sektoreko profesionalei bideratutako eraginkortasun energetikoari eta jasangarritasunari buruzko egiaztagirien ziurtapena, betiere Espainiako estatuaren barruan egokitutako nazioarteko errekonozimendu-ziurtagiria bada. Adibidez, Passivhaus, Building Research Establishment Environmental Assessment Methodology (BREEAM) egiaztagiriak aholkularientzat eta Berde ziurtagiriak ebaluatzaileentzat. Baita ENAC ziurtapen-erakunde nazionalek edo haren Europako erakunde homologoek UNE-EN ISO/IEC 17021-1:2015 edo UNE-EN ISO/IEC 17024:2012 arauetan emandako ziurtagiriak ere.\na), b) eta c) atalei dagokienez, Egiaztatze Erakunde Nazionalak edo Europako organismo homologo batek akreditatutako erakunde ziurtagiri-emaileak badaude, erakunde ziurtagiri-emaile horiek emandako ziurtagiriek baino ezin dezakete laguntza jaso.\nISO 19650 arauak xedatutako sistema egiaztatzea: 5.000,00 euro.\nSistema bat egiaztatzea: 5.000,00 euro. Salbu eta laneko segurtasun eta osasunaren arloko ISO 45001 araua egiaztatzeko bada. Hala izanez gero, 2.500,00 eurokoa izango da.\nBi sistema egiaztatzea: 8.000,00 euro. Salbu eta ziurtagirietako bat laneko segurtasun eta osasunaren arloko ISO 45001 araua egiaztatzeko bada. Hala izanez gero, 5.500,00 eurokoa izango da.\nHiru sistema egiaztatzea: 11.000,00 euro. Salbu eta ziurtagirietako bat laneko segurtasun eta osasunaren arloko ISO 45001 araua egiaztatzeko bada. Hala izanez gero, 8.500,00 eurokoa izango da.\nEraikuntza sektoreko profesionalei bideratutako eraginkortasun energetikoari eta jasangarritasunari buruzko ziurtagiriak egiaztatzea: 2.000,00 euro.


Urola Kostako Hitzasokatira Archives - Urola Kostako Hitza\nNuarbeko sokatiralari ohiak elkartuta, taldeari buruzko liburuaren aitzakian\nby Urola Kostako Hitza\t- Ira 3, 2018\nNuarbeko sokatira taldean aritutako 24 tiralari eta taldekide elkartu ziren joan den zapatuan, Nuarben bertan. Nuarbeko taldearen historia eta ibilbidea jasoko dituen liburua ari dira prestatzen, eta aitzakia horrekin elkartu ziren taldekide ohiak. Aspaldiko kontuak berritzeko...\nMaider Etxezabal: “Nuarbeko sokatira taldea jende askok du gogoan oraindik”\nby Ihintza Elustondo\t- Mar 13, 2018\nSei urre eta bost zilarrezko domina; historia horrekin joan ziren Arabako Badaiotz taldeko emakume sokatiralariak Txinako Munduko Txapelketara. Aurtengoan, ez dute lehen postua eskuratu, eta txapeldunorde sailkatu dira 500 kiloko kategorian –500 kilo pisatu ditzakete gehienez...\nGoma Gaineko Sokatira Txapelketako jardunaldia jokatuko dute bihar Azkoitian\nby Azkoitiko Hitza\t- Urt 27, 2018\nEuskal Herriko Goma Gaineko Sokatira Txapelketako jardunaldi bat jokatuko dute bihar, igandea, Azkoitiko Gurea pilotalekuan. 640 kiloko lehiako bigarren jardunaldia izango da biharkoa, eta honako talde hauek ariko dira nor baino nor 11:30ean hasita: Abadiño A,...\nEuskadiko Lur Gaineko Sokatira Txapelketa abiatu dute Azkoitian\nby Ane Olaizola\t- maiatza 6, 2017\nAzkoitian hasi da gaur arratsaldean Euskadiko Lur Gaineko Sokatira Txapelketa. Liburutegiaren ondoko zelaietan ari dira indarrak neurtzen Mutriku, Goiherri A, Goiherri B, Akelarre eta Gaztedi taldeak, eta herritar ugari elkartu dira saioa ikustera. 680 kiloko talteak...\nXebastian Gurrutxaga: “Uste dut emaitzak etorriko direla, baina aurrera begira”\nby Uztarria.Eus\t- Ots 14, 2017\nNuarberekin ia 30 urtez tiratzen aritu ondoren, sokatirara itzuli da Xebastian Gurrutxaga (Nuarbe, 1959). Mutrikuko taldearen entrenatzaile berria da. Hilabete inguru darama han, eta hasierako esperientziaz-eta hitz egin du. Nondik sortu zaizu Mutrikuko taldea entrenatzeko aukera?...\nby Uztarria.Eus\t- Ots 9, 2017\nNondik sortu zaizu Mutrikuko taldea entrenatzeko aukera? Lehendik ere jardun izan zitzaizkidan, baina joan den udan egin zidaten eskaintza. Nuarben, Donostia 2016ko ekitaldien barruan egin genuen ekintzarako , talde bat behar...\nSebastian Gurrutxaga nuarbetarra da Mutriku sokatira taldeko entrenatzailea\nby Urola Kostako Hitza\t- Urt 11, 2017\nSebastian Gurrutxaga Loreto azpeitiarrak entrenatuko du aurtengo denboraldian Mutriku sokatira taldea. Gurrutxaga Nuarbe taldearekin aritutakoa da urte luzez, eta nazioarteko txapelketetan ere eskarmentu handia du. Angel Arrieta mutrikuarra izan da azken bost urteetan taldearen entrenatzailea, eta...\nIrudietan, Juan Luis Moraza artistaren ‘Tug of war’ ekitaldia Nuarben\nby Nerea Uranga\t- Ira 3, 2016\nJuan Luis Moraza artistak zuzenduta Tug of war, ekitaldia egin dute gaur eguerdian Nuarbeko Olaetxe zelaian eta sardinada ondoren frontoian. Ehundik gora lagun bildu dira bertan eta aurrena Nuarbeko Sokatiraren Museoa bisitatzeko aukera izan...\nIbarra nagusitu da goma gaineko Euskal Herriko sokatira txapelketan\nby karkara.eus Aktualitatea.\t- Ots 9, 2015\nEmakumezkoetan eta gizonezkoetan, bietan izan da garaile Ibarra. Larunbatean, 17:00etan hasi zen finala Aiako frontoian. 640 kilotan lehiatu ziren mutilak; 405ean, neskak. Gizonezkoetan Ibarra, Abadiño, Zuraide, Sokarrola, Murueta eta Ñapurrak lehiatu ziren, eta emakumezkoetan, berriz, Ibarra,...\nEuskadiko Goma Gaineko Sokatira Txapelketaren finala Aian jokatuko da\nby Nerea Uranga\t- Urt 26, 2015\nAiako Idi Probak Elkarteak antolatuta eta Aiako Udalaren babesarekin, aurtengo Euskadiko Goma Gaineko Sokatira Txapelketaren finala Aiako frontoian jokatuko da otsailaren 7an, 17:00etan. 640 kiloan zortzi talde ariko dira: 6 Conceyos, Ñapurrak, Zuraide, Murueta, Sokarrola, Ibarra,...


Tokiko hedabideen aplikazioa — CodeSyntax - Interneten adituak\nTokikom plataformarekin 12 webgune desberdin garatu ditugu eta, aplikazioetarako ere antzeko planteamendu batekin abiatu gara: garapen bat egin eta, gero, hura egokitu marka eta tokiko hedabide konkretuaren beharretara. Batzuk atal gehiago dituzte, herri gehiago, kudeatzen dituzten zerbitzu desberdinak. Baina, funtsean, aplikazio berdinak dira.\nHedabide txikiotan, logikoa dirudi holako planteamendu bat egin eta aurrera eramaten saiatzeak: denak batera eginda ere inbertsio haundiak baitira webgunea, responsivea eta aplikazioak egin eta eguneratuta mantentzea. Talde haundiena ere txikiegia da, seguraski, bakarka holakoei eusteko.\nJaitsi eta probatzeko moduan daude, behintzat, lau aplikazioak Android eta iOS dendetan.\nAplikazioen kontuan, galdera gehiago ere badaude airean. Zer nolako aplikazioa behar du --aplikaziorik behar badu-- hedabide batek? Eta, tokiko hedabide batek?\nZer bilatzen du erabiltzaileak hedabide baten aplikazioan? Zein dira joera nagusiak? Webgunea eta webgune horren bertsio mugikor egoki bat izanez gero (eta horiek izaten saiatzen gara, behintzat), zer 'plus' eskaini dezake aplikazio batek?\nHedabide haundienek martxan dituzte, noski, euren aplikazio propioak. Webgunearen bertsioak dira gehien gehienetan, eduki berdina beste modu batera kontsumitzeko eskaintza dutenak. Abiadura haundixeagoa dute, edukia deskargatu eta konexiorik gabe ere eskura izateko aukera batzuk, letra tamaina aldatu, bideoak eta argazkiak integratuago mugikorrarekin, irakurketa modu atseginagoa bilatu, faboritoen edo irakurtzekoen kudeaketa, pertsonalizazio apur bat kategoria edo gaien inguruan, eta abar. Baina, esango nuke, ez dutela webguneko eduki guztia eskaintzeko modurik egiten. Beti 'galtzen' da zerbait aplikazioan geratuz gero.\nGero, notifikazioak dituzte ia denek, noski. Breaking news.\nBaina, erantzuna, esango nuke ez dela erraza. Zer 'benetako' plus eskaini dezake aplikazio batek?\nErantzuna garbi-garbi izan gabe ere, uste dugu aplikazioen munduan ere sartu beharra daukatela hedabideek. Eta, ez dagoela beste biderik. Garatu, probatu eta ondorioak atera. Washington Posten aplikazioan funtzionatzen duten gauza batzuk ez dute funtzionatuko Tokikoetan, eta alderantziz. Probatu gabe, ezin jakin. Bidea irekita dute batzuk --Goiena berak bazuen aurretik aplikazio bat, Aiaraldea, Irratien Uhinbat... -- eta lau aplikazio hauek bide horretan beste urrats bat ematera datoz. Ea noraino iristen garen.\nLehen bertsioak dira aplikazio hauek. Ez dute tokiko hedabide hauek webgunean ematen duten eskaintza osoa ematen. Albistegi eta zerbitzu batzuk biltzetik hasi gara.\nAlbistegia da elementu garrantzitsuena. Albiste guztiak irakurri daitezke aplikaziotik bertatik, eta modu desberdinetara filtratzen dira: herriaren arabera, gaiaren arabera, eduki-motaren arabera (bideoak, galeriak, audioak...)... Zentzu horretan, filtraketa webgunean baino erosoagoa dela esan daiteke. Gero, albiste bakoitzaren detaile orria, eduki-motaren arabera moldatzen da. Bideoak modu batean erakusten dira, argazki galeriak beste batean, artikuluak eta bestelako edukiak... bakoitza bere formatuarekin. Diseinu garbi batekin, irakurketa erraza eta azkarra ahalbidetzea izan da asmoa.\nZerbitzuei dagokionez, webguneko batzuk sartu dira automatikoki aplikazioan ere. Hor dago agenda, zorion-agurrak, eguraldia, iragarki laburrak, eskelak... eta gida komertziala. Gida komertzial eroso bat egiten lan berezia egin da, bilatzaile bizkor bat inplementatuz, bilatu nahi duzun negozioaren izena idatzi ahala bere fitxa osoa eskainiko dizuna. Horrez gain, aplikazio batzuk zerbitzu bereziak ere badituzte: irratia zuzenean entzuteko aukera, webkamera, galderen atala, ...\nTokiko hedabideak direla kontuan hartuta, ordea, "menu" osoa herrien arabera filtratzeko modua eskaini nahi izan dugu. Albisteak, agenda, zorion-agurrak, gida komertziala.... eskualde osokoa, edo herri konkretu batekoa modu errazean aldatzeko modua eskainiz. Erabiltzaileak bere intereseko herriak gehitu ditzake menura eta, behin hori eginda, edozein eduki mota herri horren arabera filtratu.\nEsan bezala, abiapuntu dira aplikazio hauek. Eguneraketa txikiak egongo dira hurrengo asteetan, eta eguneraketa haundiagoak ere etorriko dira, ondo bidean, laster.\nEsan dugu, notifikazioak direla aplikazio mota hauen ezaugarri inportante bat. Tokiko aplikazio hauetan ere, izango dira. Eta erabiltzaileak zer motatako notifikazioak jaso nahi dituen konfiguratzeko modu minimo bat izango du: zer herritakoak, zer motatako notifikazioak... Izan ere, mota bat baino gehiagokoak aurreikusi dira: albisteak, agenda, hildakoak...\nBaina, galdera da zenbat notifikazio bidali behar diren... Agendako ekitaldi bakoitzeko bonbardeatu behar dugu herritarra "gaur xxx", "gaur yyy" esanez? Badu horrek zentzurik? Albiste bakoitzeko Durangoko herritarrari "breaking news" bidali behar diogu? Albiste garrantzitsuenekin bakarrik? Zure herrian baten bat hiltzen denean, adibidez, abisua bidaltzeko modua dugu. Erabiltzaileak aktibatzen badu, bidaliko zaio. Baina notifikazioen maiztasunaren eta moduen inguruan ere proba desberdinak egin eta ikasi beharko da, puntu egokia bilatzeko.\nAplikazio hauek garatzeko Ionic Framework-a erabili da, Angular JS eta Apache Cordova erabiliko dituena mugikorren funtzionalitate natiboak martxan jartzeko. Aplikazioen itxura eta egitura eman ahal izateko CSS eta HTML5 erabili dugu.\nAplikazioek mugikorraren funtzionalitate natiboak erabiliko dituzte: edukia partekatzearena, push notifikazioak jasotzeko aukera, irudiak bidali formulario sinple batekin, ...


Iraganaren trenbidetik - Gipuzkoako Hitza\n2019, maiatzak 17 Albisteak, Ekonomia, gipuzkoa, Gizartea, Kultura 377\nEhun urte dira Gipuzkoako hiriburuak Goizuetako lurretan dagoen lursaila erosi zuela. Hiria handitzen ari zen XX. mendearen hasiera hartan, eta ur hornidura behar zuen. Eta ur garbia, hainbat herritar hil zirelako izurrite batek erasanda. Horregatik erabaki zuten meatzaritza lanak bertan behera uztea. Hor bukatu zen Artikutzako trenaren historia.\nHorren jakitun egonda, Oiartzungo talde bat trena ahanzturatik ateratzen ari da orain; Artikutzako mantenu langileekin batera ari dira lanean. “Mendizale —eta trenbidezale— ginen batzuek arrasto harrigarriak ikusten genituen mendian. Ikerketa talde bat sortu genuen, eta horren emaitza izan zen duela bi urte Oiartzungo Udalak argitaratu zigun Artikutzako trena liburua. Aleak bukatu egin ziren”.


LA CUEVA | Cueva de MENDUKILO en la localidad de Astitz, Navarra\nMendukilo, Astitzko kontzejuan (Nafarroa) kokatua, denbora\nluzez mendiko ukuilu bezala erabilia izan da.\nHala ere, erabilera berria eman zaio, bisitariak hartzeko egokitua izan baita. Zorupeak berez dakartzan zailatasunak gutxitzeko, kobazuloa pasabide flotakor, argiztapen dinamiko eta multimedia sistema batekin hornituta dago. Honela, ibilbidea prest dago bere kabuz hirugarren pisu bateraino igotzeko gai den pertsona ororentzat.\nSarrerako gela izanik, argi naturala iristen da eta bere bolumen itzelari esker nahiko argiztatua egoten da. Gela honetan lehen formazio geologiko xumeak ikusiko ditugu. Gelaunearen amaierara iristean, Jentileioko tutuan sartuko gara eta 30m jaitsi ostean, kobaren erraietan izango gara. Hartz Zuloan gaude.\nGela honek banatzaile gisara jokatzen du, bertatik gainontzeko gelaunetarako sarrera baitago.\nGelaune honen ezaugarri nagusia formazio geologikoen aniztasun eta kopuru itzela da: estalaktitak, estalagmitak, gourgs-ak…non nahi gertu-gertutik ikusiko ditugu.\nBisitatuko den azken gelaune honen ezaugarri bereizgarria bere bolumen itzela da (60m-tako luzera eta zenbait puntutan 25m-tako altuerara iristen da).\nBisitan zehar ikusten ez diren arren, kobak baditu beste bi gela: lehenengoa Gerlariaren gela izenez ezaguna, 80m zabal eta bolumen handiko gelaunea da, bigarrena berriz, Intxixuen gordelekua…


Berangoko Udala - Berangoko Berdintasun sailak hezkuntzako tailerrak antolatu ditu seme-alaben garapena ezagutzeko\nBerangoko Berdintasun sailak hezkuntzako tailerrak antolatu ditu seme-alaben garapena ezagutzeko\nTailerretako gaiak Mankomunitatean jasotako ohizko esperientzietan oinarritzen dira.\nBerangoko Baterako Hezkuntzako Eskolak gurasoek, beraien seme-alabek adin ezberdinetan, jaioberriak direnetik 18 urte bete arte, duten garapenaren ezaugarriak ezagutzeko tailer interesgarri batzuk antolatu ditu. Ekimenaren helburua gurasoek arazo desberdinei aurre egiteko baliabide praktikoak izatea da. “Gaiak ez dira bat-batean sortu, baizik eta Uribe Kostako Mankomunitatean izandako esperientzietan, droga eta familien arloetan, adibidez, oinarritu garela. Gurasoak larritzen dituzten egoerak izan dira kontuan, baita sarritan sortzen diren arazoak ere”, azaldu zuen Ane Miren Ayok, ikastaroak bultzatu dituen Berangoko Udaleko Berdintasun Sailaren arduraduna.\nAzaroan emango diren hitzaldietan gai desberdinak jorratuko dira, hala nola, bizitzaren garai horietako garapenaren berezitasunak, ohitura batzuk ezartzeko moduak eta hau egiteak suposatzen dituen abantailak, sor daitezkeen arazo desberdinak tratatzeko baliabideak eskaintzea eta desoreka posibleak antzematea.\n“Umeen psikologo batek eskainiko ditu eta gurasoei hezkuntzaren arloan bidea erakusteko arau praktiko batzuk ematean datza, zalantza pertsonalak argitzeko helburuarekin”, azpimarratzen du Ayok.\n3 urte arteko umeen gurasoek seme-alabei buruzko gai oso interesgarriak ikas ditzakete. Azaroaren 8tik aurrera emango diren hitzaldietan, jaioberriaren adimenaren eta alderdi fisikoaren garapenari buruzko arloak, hizkuntzaren jabetze-prozesua, garapen soziala edo bularreko haurraren eta lehenengo haurtzaroaren psikopatologia azalduko dira.\n4 eta 6 urte bitarteko umeak dituzten gurasoei adimenaren eta hizkeraren garapenari buruzko ezagutzak, arauak nola barneratu, moralaren garapenaren hasierara hurbiltzeko jarraibideak eta ikaskuntzaren gora-beherak, beste gai batzuen artean, irakatsiko dizkiete.\n6 eta 12 urte bitarteko haurrak dituzten gurasoentzat beste lau hitzaldi antolatuko dira azaroaren 7tik aurrera. Kasu honetan, modu atsegin batean ere, adimenaren garapena lehen hezkuntzan, nola komunikatu seme-alabekin, autoritatea nola ezarri, eskolako etekinak eta ikasteko ohiturak azalduko dituzte. Jorratuko diren alderdien artean, trebetasun sozialak, arazoak konpontzen ikastea eta adierazpen somatikoan ala gure seme- alaben jokaeran desorekak antzematea, eta horrelako ildoak dituzten gaiak ere tratatuko dira.\n12 eta 18 urte bitarteko gazteen gurasoek, adin horretan gertatzen diren aldaketei buruzko azalpen interesgarriak entzungo dituzte, eta aurkitu ahal dituzten arriskuak, hezkuntza afektibo-sexuala eta substantzien menpekotasunaren aurreko prebentzioa ere azalduko zaizkie.\nTailerrak Berangoko Gaztegunean eramango dira aurrera, 18:00etatik 19:30etara. Parte hartu nahi duten pertsonek izena eman dezakete kultur etxeetan, urriaren 26an baino lehen.


Ira 21, 2018\tNork:\toarsoaldea\t-\nMarijo Telletxeak ‘Hitz hartuak’ iritzi zutabean idatzitakoa, HITZAren irailaren 21ko zenbakian.\nGure aitari askotan entzun izan diot ―arrunt gustukoa duen bertsolaritzari lotua― «hitzik hobenak hartuak dozte». Hori entzun izan dudanean\nirudikatu izan dut hitzak han nonbait zeudela, berezko izaera eta izate bat zutela, eta beraz, hitz horien erabiltzaileek hitzak egoki aukeratu eta ongi nahasteak izugarrizko garrantzia zuela. Izan ere, edozeinek ezin ditu hitzak behar bezala ekarri eta lotu, eta hala egiteak nolabaiteko berezko dohain baten gisako zerbait esan nahiko luke.\nHorrez gainera, beste zerbait ere iradokitzen du; behar bezala esan zitekeen guztia, hitzaren bidez liluratu eta harritzen gaituen zernahi lehendik esana dagoela, alegia. Hortaz, ondoriozta genezake ez dagoela deus berririk esateko, baina esan behar horretan, esan eta esan gabiltzala horrekin munduan eragin nahian-edo.\nIraganarekiko miresmen horrek beti harrapatu izan nau etorkizunerako jakin-minak baino askoz indar handiagoz, eta horregatik, are politagoa eta esanguratsuagoa iruditu izan zait aitaren epai hori: hitzik hobenak hartuak dozte. Hitz horiek, halere, misterio pixka bat badute ezagutu ez dugun mundu baten berri ematen baitigute; izan ziren haien eta gu garen hauen arteko lotura ikusezinaz ohartarazten gaituzte.\nEz da harritzekoa, beraz, Atxagak idatzi eta Laboak kantatzen zituen hitz hauek etortzea gogora: Gure hitzak esan berriz esan, ez daitezela ahaztu, ez daitezela gal. eta zirkulua osatu egiten da. Hitzik hoberenak hartuak egon arren, ezinbestekoa da behin eta berriz esatea, behin eta berriz errepikatzea iraun dezaten eta esanahia eduki eta manten dezaten. Hori gabe deseginak gure hitzak, desagertuak gu.\nHITZA egunkarian idaztea egokitu zait, eta beraz, hitza hartu dut. Aurrekoen hitzaren erabilera magikoa galduxea dagoen garai moderno hauetan, ahaleginduko naiz hitzari eman dezakeena eskatzen, eta zuri, irakurle, etxean HITZA hartu eta irakur dezazun eskatuko dizut.\nIritzia. Jone Elizalde (Pasaia): “M ...\nNork: oarsoaldea - Uzt 27, 2018\nNork: erik gartzia - maiatza 11, 2018\n‘Matarren txalupa, Gabrielen anbulan ...\nNork: oarsoaldea - maiatza 12, 2017\nAmiantoak hiltzen du\nNork: oarso bidasoko hitza - Api 27, 2012\n[Galeria] Behobia-Donostia, handi, Errente ...


Mainton Hitzontzi – ipuina.eus\nEra bitarakoak ohi dira emakume sendatzaileak, edo sendatzailetzat harturik daudenak. Batzuek, bihotz onekoak, berez hartarako jaio dirala uste dutenak, borondaterik onenarekin jokatzen due beren ahaide, ezagun eta auzoetakoak sendatzen, inoiz, sendatu beharrean, hondatzea gertatu izan bada ere. Beren iritziz, amonak erakutsitako miritzi edo ujentua, eta Itziarko Barberil zaharraren neskameagandik ikasitako lohizoki edo enplastoa sendagarri berdingabeak dira: honelako eta halako osatu zituan berehalase: horko agurea eta hemengo gizon gaztea, harako etseko-andre eta urlia zaldun, osagile onenakin horra eta hona ibili eta gero, etorri ziran gure emakumeagana, eta berak osatu zituan bi egunean.\nEz al dezu ezagutu honelako sendatzailerik, irakurlea? Baietz deritzot. Herri bakoitzean badira bat edo bi. Askotan poz-pozik eta farrez lehertzen egon izandu naiz horrelako emakumeen ahotik, gaiso eta eri dauden herritarrak zer eritasun duen aditzen. «Odolak paratu du, jauna», esaten due gaisoa lodi samarra danean. «Pasmoak jo du», diote askotan. «Isipula barrura sartu zaio horri», esaten zidan, oraindik egun asko ez dala, nik dakidan norbaitek, zaharren zaharrez hiltzen zegoan atsotxo bategatik.\nBaina horrelako sendatzaileak errugabeak izan ohi dira askotan. Gehienez herriko osagileari ematen die zeregin apurren bat, eta herriko osagileak berai buruko mina, ahal badue.\nEta ez due beti ahal izaten. Toki guzietan izaten dira maitatuak emakume hoiek, batez ere gaixoen etxeetan, eta gaixo edo eriaren etxekoek egiten due ahalegina horrelakoak etxean daukaten sarbidea eta oskaiak estaltzeko.\nTxarragoak dira bigarrengo erakoak. Beste beren gizako emakumeak baino argitxoagoak gehienetan, jostorratzaren zulotik sartuko litezkean emakumeak, oso lotsagabeak, lanari gorroto diotenak, edarizaleak (txuri eta gorri, datorren bezela), erdi aztiak, erdi sorginak, begigorri, muturzikin eta esku beltzekoak; ikasten ditue enplasto-egiera batzuk olioa eta ardoa nagusi dirala, bilatzen ditue honelako edo halako belarrak eta badihoaz etxerik etxe, batzuetan deitu zaietelako, eta besteetan ezagunak diralako, beren oskaiak zeruetaraino jasotzen dituela.\nHonelako bat zan Mainton Hitzontzi, atso argia bera eta edarizaletxoa ere bai. Gauza asko zekizkian Maintonek. Berak zekian ondoen, ziotenez, umeen arpegiko hatz edo kirkirrak ateratzen, mairuen denborako lauzikoak eta artale batzuk paperean batuta…\nKirkirra bat eta\n…eta horrela beherutz, arnasa batean batetik hutseraino esanaz; berak zekian buruko ezkabia kentzen, zapatagileen pikea urtuta, lurruna zeriola, gori-gori, ezkabitsuen buruan jarriaz, beren deadar eta oihu garratzen errukirik gabe; berak osatzen zituan sabeleko minak edari gogorrean bustitako zapi gardoztua sabel gainean ederki zabalduta; berak ematen zituan izaiak eta, gorputza barrutik garbitzeko, asko jan ondorean behar izaten zan… zereko zera; berak maneatzen zituan jai otorduan haurtxoak eta hilda gero emakumeak; eta ez zan, azkenez, gaixo mota bat Maintonek zekizkian belarrakin osatu ezin zezatekeanik.\nGau batean deitu zien neri (antzinatxoan zan, eta nere herritik urruti) gizon eri bati laguntzera, bada gaizki zegoan gizagaixoa, birikeri, alboko edo alborengoarekin eta bere autorrera, azkenengokoa egin nahi zaukan. Nere lan guziak bukatuta, gizon eriarekin egonaldi on bat egin ondorean, hasi nintzan sukalderuntz bere emaztearekin hitz bi egiteko asmoan; baina sukaldeko jenteak gizon baten zapata soinua aditu zuenean, hasi ziran itsumustuan eta zalapartaka zerbait estali nahian, eta bultzatu zuen sukaldeko atea.\n—Zer darabiltzue? —galdetu nuan.\nEta orduan, emakume batek, atea zabalduta esan zuan:\n—Ai, jauna. Berori al zan? Medikua zala uste izan degu.\n—Eta, zer da ba, medikua izanda ere?\n—Nola Mainton daukagun hemen…\nEta halaxen zan: han zegoan Mainton, koipea zeriola okotzeko bizarretatik behera, ezkerreko eskuan lukainka mutur eta ogi zati bat eta eskuikoan baso handi bat ardoz betea zituala.\n—Zer ekarri dezu honera, Mainton? —galdetu nion.\n—Hara, jauna —erantzun zidan, eskuetako gauzak mahai baten gainean utzita, bere mantal zikinarekin begietako makarrak eta musuetako dindirria kendu zituanean—, hara, jauna, heranegun goizean andre Joxpa kaleberrikok, bost eta erdietako mezatara nihoala, bada nik, egunoro ez, beatak bezela, baina sarritan entzuten det meza, eta jaietan ez det nik mezarik huts egin igaroko lau urte hontan, harako, berorrek dakian bezela, eskiletan behera erorita, berna-hezurra puskatuta egon nintzan ezkero, zergatik badakit nik Jaungoikoak lagundu behar diguna gauza guztietan; eta egunoro errezatzen diet nik Aita San Rokeri libra gaitzan peste, sarna, errabi, mormo eta beste gaitz guztietatik; Aita Santiagori libra gaitzan…\n—Tira, zer esan zizun Joxpa Kaleberrikok?\n—Esan diot ba, jauna. Bilatu nuan nere Joxpa hori eleizara zihoala, ni bezela… Andre ona da, jauna, zintzoa, leiala, fina… Hamaika bider eman dit neri harrek gosari ederra, mezatatik ertetzean, nezesidadean nengoala ezagututa! Egia da, neronek ere, bere joan-etorrietan…\n—Zer esan zizun?\n—Esango diot bat…\n—Baina berehala, ez daukat astirik egoteko eta.\n—Hara ba, esan zidan Pedro Mari Sagastikoa, gizon ona, jauna, langilea…\n—Bai, bai, eta…\n—Esan zidan gaizki zegoala, eta herriko medikuak ez ziola azertatzen zer gaitz zeukan. Eta orduan, etorri nintzan, jauna, karidadea egiteagatik, jauna…\n—Eta zer du ba Pedro Marik?\n—Zer izango du, jauna? Txilborreko haizeak alboa jo.\nEz nuan gehiagoko hitzik aditu nahi izan. Han gelditu zan Mainton Hitzontzi berriketan, lukainka muturrari aginkadaka, eta bere haizeak (haizetsua omen zan) albora jo ez zaioten beldurrez, ardontzia hustutzen galanki, Pedro Marin etxekoen lepotik, beste askoren lepotik edaten zuan bezela.\n← Aurrekoa Alkandora\nHurrengoa → Anton Betozko


"Herritik eta herriarentzako" kultura aurrera ateratzeko asmoz jaialdia antolatuko dute Errekaleorren uztailaren 18an - Halabedi\n> “Herritik eta herriarentzako” kultura aurrera ateratzeko asmoz jaialdia antolatuko dute Errekaleorren uztailaren 18an\n“Herritik eta herriarentzako” kultura aurrera ateratzeko asmoz jaialdia antolatuko dute Errekaleorren uztailaren 18an\n13 uztaila Erredakzioa KategoriaAlbisteak 0\n"Eusakl eszena oholtza gainera GAUR!" jaialdia ospatuko dute Errekaleor auzo askean datorren uztailaren 18an. Osasun neurriak errespetatuz azken hilabeteetako hutsunea bete nahi dute.\n“Udaz gozatzeko, kaleak berreskuratzeko, elkarrekin topa egiteko eta herritik eta herriantzat sortutako kultura aurrea eramateko” helburu horiei jarraituz jaialdai antolatuko dute larunbat honetan, utzailak 18, Errekaleorren: “Euskal eszena oholtza gainera GAUR!\nArratsaldeko 17:00etan hasiko dute jaialdia John Jons, Younger Buster eta Sakatu Katua-ren pintxadekin. Kontzertuen txanda 20:00etan hasiko da, The Dillingers, Holy Nuns, Iramo, Peedoh eta Tatxers bandak igoko dira, aspaldiko partez, oholtza gainera. Sarrera doakoa izango da eta osasun neurriak errespetatuko direla jakinarazi dute antolakuntzatik.\nUztailak 18, euskal eszena, oholtza gainera!\nEderki erabili dute batzuek azken hilabeteetan bizi izan dugun egoera. Errealitatea errotik eraldatzeko hain beharrezkoa dugun kulturari ere oztopoak jarri nahi izan dizkiote, eta aspaldi ez dugula elkar ikusten eszenatoki… pic.twitter.com/4wSR0c3JjS\n— Errekaleor Bizirik! (@Errekaleor) July 12, 2020\n← El Ayuntamiento de Valdegovía rechaza paralizar la construcción de invernaderos dedicados al cultivo de “Tomate Frankenstein”\nEitzagako auzokideak: Ahaztuak eta triste →


Armañongo Parke Naturala - Amalurra\nBizkaiko mendebaldeko muturrean, Enkartazioetako paisaian nabarmentzen den mendigunea da Armañon Parke Naturala.\nKarrantza eta Turtzioz artean zabaltzen da, mendiz eta mendixkaz osatutako 2.999 hektareako lur-eremu zabalean.\nMendigunearen puntu altuena Armañon mendiaren gailurra da (854m), baina beste tontor esanguratsurik ere bada inguruetan, hala nola Ranero(737m), Surbias(638m) eta Jorrios (837m).\nMendigunea nagusiki kare harrizkoa denez, lurrazaleko paisaiak erliebe ikusgarriak ditu, eta ohikoak dira lapiaz, torka eta arrailaz jositako forma karstikoak. Lurpeko paisaia ere ikusgarria da: balio geologiko, paleontologiko, espeleológico eta biológico handiko 200 kobazulo baino gehiago daude katalogatuta eremu honetan.\nMendiguneko landarediari dagokionez, bertako basoak azalera handia hartzen du: artadiak, pagadiak, hariztiak eta baso mistoak legal eta ibarbideetan.\nEspezie ugarik osatzen dute Armañoneko fauna bertan topatu baitute habitat egokia. Deigarria da saguzar-espezie kopuru handia, mendigunea kareharrizkoa izatearen ondorioa. Europan desagertzeko zorian dauden lau espezie bizi dira ingurune honetan: Ferra-saguzar handia, Ferra- saguzar txikia, Geoffroy saguzarra eta Arratoi-belarri Handia. erliebe sakarrak, gaitera, babesleku apartak dira harkaitzetan bizi ohi diren hainbat hegazti espezierentzat.\nKarrantza harana iparraldeko isurialdetik itxita,muino luzanga bat Raneroko haitzen artean, Armañongo larredi zabalen artean eta Los Jorrios (Turtzioz) mendi karstikoa estaltzen duten artadi trinkoen artean luzatzen da.\nInguru pribilegiatu horretan,baserriarekin loturiko giza jarduerek paisaia ikusgarriekiko harmonian bizitzen jakin dute, Bizkaiko ondare naturalaren eta ekologikoaren funtsezko zatia da. Mendi horiek inguratzen dituen eremua eragile atmosferikoen ekintzak zizelatu du, batez ere euriurak,eta horrek fisonomia ikusgarriko paisaia modelatu du, batik bat Raneroko haitzaren inguru karstikoan,lapiazek,leizeek,doli nek,torkek eta haitzuloek osaturiko labirintoarekin.\nEz da harritzekoa,beraz,bere garrantzi ekologikoa eta aisialdirako nahiz jolasaldirako lekutzat duen erakargarritasun handia kontuan hartuta,zona horrek babes berezia behar izatea.\nRaneron, euri uren higadurak modelaturiko kareharrizko mendilerroa aurkituko dugu; lurpeko ohiko eraketak sortzen ditu; adibidez: Pozalagua eta Santa Isabel haitzuloak, edertasun handikoak.\nRaneroko haitzen oinarrian kokaturik daude, “Miron” deritzon horma ikusgarriaren oinean. Barruan, bisonteen eta hartzen grabatu bikainak aurkitu dira, historiaurreko gizakiaren eskuak egindakoak.\n1957ko abenduaren 28an, ondoko dolo mita-harrobi bateko lehergailu baten eztandak agerian jarri zuen haitzaren barruan ezkutaturiko haitzulo hau. Gidaturiko bisitaldi batean, haitzuloaren barruan sartuko gara, eta bertan, harribitxi geologiko horren aberastasun itzela ikusi ahal izango dugu.\nRanero haitzetako interes espeleologiko handieneko lekua Torca del Carlista da. Bertako gela oso handia da. Europako gelarik handiena eta mundu osoko bigarren gelarik handiena da.\nSopeñako hare-harrizko haitzek itsasoko haizeetatik babesten dute, eta euren babesean mikroklima epela garatzen da. Hori dela eta, erlaitz kantabriarrean artadi mediterraneoa hazi ahal izan da.\nGailur handi eta zuritu hori haranaren iparekialdeko muturrean altxatzen da, eta gailurretik Turtzioz eta Karrantza haranetako ikuspegi bikainak ageri dira. Inguruetan monumentu megalitiko garrantzitsuak daude, esate baterako, Galupa eta Lama; horiek agerian jartzen dute zonan artzaintza garaturik zegoela historiaurretik gaur egunera arte.\nOrain, egoera erdi basatian, abere autoktono batzuk dabiltza bazkan, adibidez, pottoka zaldia eta betizu nahiz terreña arrazako behiak.\nRanero auzoa (Pozalagua Kobaren alboan)\nTfnoa. 688 884 330\nAsteartetik igandera 10:00 – 14:00 eta 16:00 – 18:00\nEremu naturalean bertan bideak daude pasieran ibiltzeko.\nHurrengo mezua: La Arena Hondartza